Kiseonik - Blic Online\nDirektor "Mesera" u BiH potvrdio: Nađeno rešenje za snabdevanje bolnica medicinskim kiseonikom\nAvdo Dedić, direktor “Mesera” u BiH, istakao je da je nađeno rešenje za snabevanje bolnica medicinskim kisikom, te da bi firma trebala dobiti novu lokaciju u Zenici.\nDirektor Univerzitetskog kliničkog centra Republike Srpske Vlado Đajić izrazio je zabrinutost zbog snabdevanja zdravstvenih ustanova kiseonikom za lečenje pacijenata, nakon što je poplavljena punionica kiseonika firme "Meser"“.\n"Traži se način snabdevanja bolnica kiseonikom": Ministarstvo zdravlja Srpske reaguje nakon poplavljene punionice "Mesera" u Sarajevu\nMinistarstvo zdravlja i socijalne zaštite Republike Srpske saopštilo je da zaprimilo dopis Ministarstva civilnih poslova BiH i da su upoznati sa zahtevom Agencije za lekove i medicinska sredstva BiH da se hitno iznađe privremeno rešenje za snabdevanje zdravstvenih ustanova kiseonikom.\n"Štabovi neka vode računa o upotrebi": Kompletno postrojenje punionice kiseonika "Messer" POD VODOM\n"Nepristojan je i PONIŽAVA GRAĐANE": Nakon što je prozvao Viškovića, iz Vlade Srpske žestoko odgovorili Zolaku\nAleksandar Zolak, direktor Agencije za lekove i medicinska sredstva BiH, u poslednje vreme na nepristojan način govori u javnosti, banalizuje i pravi neumesna poređenja i ponižava građane, lekare i struku koji su uložili vanljudske napore u borbi sa pandemijom i u zaštiti života naših građana.\nĐajić: UKC RS sada ima dovoljno kiseonika\nUniverzitetski klinički centar Republike Srpske raspolaže dovoljnim količinama kiseonika i snabedvanje je trenutno redovo, izjavio je generalni direktor ovog zdravstvenog centra Vlado Đajić.\nU Univerzitetski klinički centar RS ponovo su stigle određene količine kiseonika, dovoljne da zadovolje potrošnju za samo nekoliko narednih dana.\n"Pacijenti ne treba da brinu" UKC Srpske se snabdio kiseonikom za nekoliko narednih dana\nU Univerzitetski klinički centar Srpske i danas su stigle određene količine kiseonika, dovoljne da zadovolje potrošnju za nekoliko narednih dana.\nNe pamti se da je nešto zatreslo Republiku Srpsku kao nedavna afera „Kiseonik“, legalo se i ustajalo sa tom temom, a javnost je još i zbunjena i podeljena u traženju odgovora na jednostavno pitanje: kakav su kiseonik, medicinski ili tehnički, primali pacijenti u ovdašnjim zdravstvenim ustanovama poslednjih nekoliko godina? Očekuje se da odgovor na to da Tužilaštvo koje, kako je obelodanjeno, preduzima sveobuhvatnu istragu.\nU Univerzitetski klinički centar (UKC) Republike Srpske danas su, zahvaljujući donatorima, stigle određene količine kiseonika, a trenutna količina dovoljna je samo za narednih nekoliko dana, saopšteno je iz ove zdravstvene ustanove.\nMinistar zdravlja i socijalne zaštite Republike Srpske Alen Šeranić izjavio je da građani u Republici Srpskoj neće biti ugroženi ni u jednom trenutku kada je u pitanju medicinski kiseonik, te da će direktori zdravstvenih ustanova i resorno ministarstvo učiniti sve da obezbede kontinuriranu nabavku ovog proizvoda.\nZolak: "Messer može da obezbedi potrebne količine kiseonika za Srpsku"\nTema nabavke medicinskog kiseonika, povodom koje sam zadnjih dana obavio mnogobrojne razgovore, dobila je potencijalni epilog, poručio je direktor Agencije za lekove BiH Aleksandar Zolak.\nVlada Republike Srpske, na inicijativu Tima za praćenje provođenja mera Republičkog štaba, dobila je zahtev da se stvore pretpostavke za proizvodnju medicinskog kiseonika u Republici Srpskoj, rekao je Nenad Stevandić, zamenik direktora UKC Republike Srpske.


Između aktivizma i politike: Šta mogu da postignu građanske inicijative u regionu? - European Western Balkans\nAutor EWB 01. 10. 2021.\nPanel u Sarajevu; Foto: EEAS\nSARAJEVO – Postignuća civilnog društva u Bosni i Hercegovini i regionu, ali i rasprava oko toga da li građanske inicijative treba da se direktno uključe u političku borbu, bile su okosnice konferencije “Inicijativa, angažman, entuzijazam: Kroz građanski aktivizam ka jačanju demokratije u BiH i regionu”, koja je danas održana u Sarajevu.\nAmbasador Johan Zatler, šef Delegacije EU u BiH, podsetio je u uvodnom obraćanju da je ova Konferencija doprinos BiH doprinos Konferenciji o budućnosti Evrope, naglašavajući da je ova panevropska inicijativa namenjena pre svega građanima i civilnom društvu.\n“EU i Zapadni Balkan dele isti kontinent i iste probleme. Evropski zvaničnici, uključujući i predsednicu Evropske komisije, više su puta ponovili da budućnost regiona leži u EU i zbog toga je prirodno da se region uključi u razgovor o našoj zajedničkoj budućnosti”, istakao je Zatler.\nUčesnice panela, građanske aktivistkinje iz u BiH govorile su o svom iskustvu u ovoj oblasti.\nEmina Veljović, izvršna direktorka Aarhus centar u BiH, istakla je da je primarni fokus njene organizacije promovisanje Aarhuske konvencije o javnom učešću u pitanjima životne sredine, njene adekvatne implementacije u BiH, a u poslednje vreme centar je uključen u sve slučajeve nelegalne gradnje malih hidroelektrana.\n“Godine 2019. je održan regionalni samit gde je doneta deklaracija, jer izgradnja MHE pogađa ceo region, u dokumentu smo rekli jasno „ne“ ovim objektima. Parlamentarna skupština BiH je usvojila ovu deklaraciju 2020. a Narodna skupština Republike srpske 2021”, rekla je Veljović.\nMilica Pralica, predsednica udruženja Opšta nula iz Banje Luke, istakla je da su aktivisti često bili targetirani u medijima, što je obeshrabrivalo ljude da se uključe, ali da sada građani počinju sve više da se otvaraju, posebno oko tema koje ih ujedinjuju, kao što su ekološke teme, pokreti Pravda za Davida i Pravde za Dženana, jer dotiču ljude na ličnom nivou.\nMerisa Okanović, predsednica Omladinskog pokreta Revolt iz Tuzle, rekla je da je taj pokret je nastao kao studentska organizacija protiv povećanje školarina, kasnije i uvođenja bolonjskog sistema, a da su posle toga aktivnosti postale više strukturirane, da je započet rad na javnom dijalogu, monitoringu lokalnih i kantonalnih vlasti u oblasti visokog obrazovanja.\nU diskusiju se uključio Gordan Bosanac iz hrvatske partije Možemo, koji je govorio o tranziciji iz aktivizma u politiku.\n“Čekali smo stranke za koje možemo da glasamo sa guštom pa smo na kraju odlučili da to budemo mi. Još uvek plešemo između odnosa aktivizma i politike, ali mi smo jednom nogom na ulici a drugom u institucijama. Nama je taj osećaj da moramo biti na ulici i u tome smo u prednosti u odnosu na druge stranke. Dominantne stranke često da nas diskriminišu zbog toga što smo mi aktivisti i navodno nismo spremni za politiku, ali građani zapravo cene aktivizam i to je prednost”, rekao je on.\nUključenje Gordana Bosanca na panelu; Foto: EEAS\nDodao je stranci Možemo rad u parlamentu doneo pristup medija, preko kojeg su uspeli da prošire svoje ideje na način na koji to nije bilo moguće kroz aktivizam.\nDobrica Veselinović, predstavnik pokreta Ne da(vi)mo Beograd, istakao je da su motivi za stupanje članova ovog pokreta u politiku bili slični.\n“Stvar koja je nas podstakla na delanje je to što smo se mi osetili izdani od strane političkih elita i nismo imali za koga da glasamo. Taj put je jako neizvestan, ali ja bih to posmatrao ne u kontekstu izbornih rezultata nego onoga što treba da se uradi u budućnosti”, rekao je Veselinović.\nOn je kao neke od ciljeva kojima bi se trebalo baviti u regionu pitanje životne sredine, pre svega problem korišćenja uglja u proizvodnju električne energije, demilitarizacija regiona, demokratizacija javnih institucija i “jedna ozbilja razmena ljudi” na Zapadnom Balkanu, koja bi doprinela tome da region ponovo živi zajedno.\nVeselinović je dodao da, u okolnosti zatvorenosti medija u Srbiji, nema drugog rada od razgovora sa ljudima i terenskog rada.\nRasprava o tome da li aktivisti treba da ulaze u politiku nastavila se i u kasnijem delu panela, a Emina Veljović iznela je stav da je to greška, jer jendom kada organizacije zakorače u političku stranku, moraju da prihvate njihove ideje, i gube tu “nit, slobodu, aktivizam”.\nDobrica Veselinović, s druge strane, rekao je da su aktivisti u kontantnoj defanzivi i pokušaju da odbrane već postojeća prava, a ne da ih prošire.\n“Zato ja mislim da je nužno preuzimati moć na mestima gde moć i nastaje – a to je politika”, rekao je Veselinović.\nSofija Todorović, novinarka BIRN-a, istakla je da, uprkos lošim okolnostima u regionu, ne treba da menjati standarde.\n“Ne treba da gubimo fokus i strateški pristup rešavanja problemu. Nekako se došlo do toga da sve mora sad i odmah – ako se odmah ne proizvede rezultat, ideja se stavlja ad akta”, rekla je ona, dodajući da se mladim ljudima koji ulaze u aktivizam često dolazi do toga da se ljudima obećava više nego što može da im se pruži, zbog se često dolazi do situacije u kojoj su ljudi revoltirani i razočarani.\nAmbasador EU Zatler sa moderatorima panela Vedranom Džihićem i Senadom Šelo Šabić; Foto: EEAS\nSrđan Perić iz podgoričke organizacije KOD komentarisao je odnos građanskog aktivizma i politike u Crnoj Gori. On je rekao da je u prošlogodišnjoj promeni vlasti u toj zemlji bilo veliko učešće i ljudi iz civilnog društva, ali da ona, godinu dana kasnije, nije ispunila očekivanja.\n“Neki ljudi iz civilnog sektora su ušli u novu vlast i to je u redu, ali sada se otvorio čitav jedan prostor kritičkog sagledavanja samog civilnog sektora, i vi jedino možete da se pozovete na ono što ste radili”, dodajući da ne veruje da u današnjim okolnostima ne postoji jasna granica između civilnog društva, medija, političkih stranaka i privrede.\nModeratorka panela Senada Šelo Šabić primetila je u zaključku panela da nije bilo mnogo priče o međunarodnoj zajednici, za razliku od ranijih godina, kada su neizostavne teme bile gde se mogu dobiti sredstva i slično. To je znakda civilno društvo sazreva, ali sve to se dešava u stanju stihijske apatije i odlaska ljudi, pa je još mnogo teže, rekla je Šelo Šabić.\nBosna i Hercegovinagrađanski aktivizamKonferencija o budućnosti Evrope\nFon der Lajen: Ključno da svih šest partnera na Balkanu razviju zajedničko regionalno tržište\nEU ne može da priušti da ne sasluša doprinose sa Zapadnog Balkana\nOdržana Taeks radionica strateškog komuniciranja o evropskim integracijama\nSrbija kupila 75 respiratora od para EU


U toku dezinfekcija većih javnih površina u Jagodini\nOna se vrši za vreme trajanja policijskog časa, a koristi se natrijum hipohlorit, sredstvo koje se, prema rečima direktora JKP „Standard“ Dragana Lukića, pokazalo kao najdelotvornije u svim zemljama koje su pogođene trenutnom situacijom\nDezinfekcija svih većih javnih površina, kako u gradu Jagodina, tako i u okolnim selima, uveliko je u toku. Ona se vrši po nalogu Gradskog štaba za vanredne situacije koji je naredio Javno-komunalnom preduzeću „Standard“ da obezbedi dovoljnu količinu dezinfekcionih sredstava i to pre svega natrijum hipohlorita, kao i to da redovno preduzima aktivnosti shodno merama Vlade Republike Srbije i Ministarstva zdravlja naše zemlje:\n-Angažovali smo tri cisterne i oko dvadesetak radnika. Koristi se natrijum hipohlorit, sredstvo koje se u ovoj situaciji širom sveta pokazalo kao najdelotvornije. Naši radnici su angažovani 24 časa dnevno i pojačali smo broj ljudi kada je održavanje higijene na javnim površinama u pitanju. Dezinfikujemo grad, a počeli smo i sa selima. Najintenzivnije ćemo raditi u noćnim satima da se ne bi nešto odvijalo u negativnom pravcu. Pošto smo zaduženi za vodu, možemo reći da je ona ispravna i 250 litara ide prema gradu –rekao je direktor JKP „Standard“ Dragan Lukić i tom prilikom zamolio sve ljude da poštuju instrukcije nadležnih organa.\nDezinfekcija će se vršiti i u zavisnosti od vremenskih uslova isključivo u terminu kada vlada zabrana kretanja građana. Radnici ovog preduzeća inače svakodnevno asepsolom vrše dezinfekciju svih manjih gradskih površina.


Rusija novi hegemon na Bliskom istoku? - Svet - Dnevni list Danas\nPočetna » Svet » Rusija novi hegemon na Bliskom istoku?\nKrah Sovjetskog Saveza pre tri decenije značio je i krah njegovog nekada veličanstvenog prisustva na Bliskom istoku.\n0Piše: Šlomo Ben-Ami 21. novembra 2019. 15.03\nMeđutim, danas, pošto su se Sjedinjene Države povukle iz regiona, Rusija je požurila da povrati tamošnju poziciju Sovjetskog Saveza kombinacijom vojne sile, sporazuma o naoružanju, strateških partnerstava i raspoređivanja meke moći. Ali njen uspeh je značajno preuveličan.\nRuski juriš meke moći je definitivno impresivan. Predsednik Vladimir Putin je još 2012. naglasio potrebu da se raširi „edukativno i kulturološko prisustvo Rusije u svetu, naročito u onim zemljama gde znatan deo stanovništva govori ili razume ruski jezik“. Na nedavno održanoj konferenciji u Moskvi Putin je jasno stavio do znanja da je na toj listi prvenstveno Izrael.\nRusija je u okviru tih napora uspostavila federalnu agenciju za dijasporu poznatu kao Rosotrudničestvo, koja je otvorila centre za nauku i kulturu u Egiptu, Jordanu, Libanu, Maroku, Siriji i Tunisu.\nŠtaviše, proširila je arapski servis RT-a, međunarodne informativne televizijske mreže koja se finansira iz državnog budžeta. Sa 6,3 miliona gledalaca mesečno u šest zemalja u kojima se govori arapski – u Egiptu, Iraku, Jordanu, Maroku, Saudijskoj Arabiji i Ujedinjenim Arapskim Emiratima – RT na arapskom je sada među vodećim mrežama Bliskog istoka.\nNastojeći da popuni vakuum koji je stvoren povlačenjem SAD iz regiona, Rusija teži da bude drugačija od dugogodišnjeg hegemona na Bliskom istoku tako što se ne prikazuje kao imperijalna sila već kao arbitar kulturnog napretka.\n„Izvoz obrazovanja i kulture će pomoći da se promovišu ruska roba, usluge i ideje“, saopštio je Putin 2012. „Oružje i nametanje političkih režima neće.“\nOva poruka je imala uticaja. Prošle godine je samo 35 odsto mladih Arapa (između 18 i 24 godine starosti) smatralo SAD saveznikom u poređenju sa 63 odsto dve godine ranije. Iako Rusija nije pretekla SAD, 20 odsto ispitanika je zemlju navelo kao svog „najboljeg prijatelja“ izvan Bliskog istoka i Severne Afrike.\nAli Rusija će najverovatnije razočarati svoje fanove na Bliskom istoku, naročito kao regionalni mirovni posrednik. Pošto su mirovni pregovori Amerike sa avganistanskim talibanima propali, posle gotovo 30 godina nakon okončanja desetogodišnje sovjetske okupacije zemlje Kremlj se angažovao na posredovanju u razgovorima talibana i predstavnika drugih avganistanskih grupa.\nIpak, Bliski istok, region raznih sukoba koji potiču od verskih, etničkih, političkih, istorijskih i strateških faktora, stalno iscrpljuje posvećenost spoljnih faktora. Malo je razloga da se smatra da će Rusija, koja nikada nije bila naročito naklonjena uspostavljanju mira na duge staze, moći da posreduje, a kamoli da investira u trajne mirovne sporazume.\nDiplomatske slabosti Rusije naročito dolaze do izražaja u Siriji. Upotrebom tvrde moći izvojevana je pobeda u građanskom ratu za diktaturu predsednika Bašara al Asada, pokazujući kako strateško raspoređivanje neograničene vojne sile – pogledajte potpuno uništenje Alepa – može da bude donosilac promena.\nAli Rusija je od tada zaglibljena u lokalnim rivalitetima između Sirije i Turske, Saudijske Arabije i Irana, Turske i Kurda i Izraela i Irana. Iako je politika neutralnosti omogućila Rusiji da održi dijalog s različitim stranama, ona neće doprineti stvaranju novog regionalnog poretka.\nKako sada stvari stoje, Sirija je jedina zemlja na Bliskom istoku koja zavisi od Rusije. A Rusija čak ni tamo ne uspeva da profitira od svoje pozicije, naročito zbog istrajavanja sankcija Zapada. Štaviše, Rusija se ne slaže sa Iranom, svojim partnerom u Siriji, kada je reč o strateškim ciljevima dve strane u zemlji.\nRusija želi stabilnu Siriju, gde može da učvrsti svoje uporište, u okviru šire strategije za preinačenje svog poraza u Hladnom ratu. To što Iran koristi zemlju kao arenu za svoj konflikt sa Izraelom potkopava ovaj cilj.\nInače, Rusija se sukobljava s državama koje nisu ni na jednoj strani, a koje žele da sarađuju sa onom silom koja im daje najbolji sporazum. Razmotrimo Egipat, koji je postao glavni kupac ruskog oružja i strateški saveznik u Libiji, gde obe zemlje podržavaju Libijsku nacionalnu armiju generala Kalife Haftara, uprkos međunarodno priznatoj vladi u Tripoliju.\nIpak, daleko od pozicioniranja Rusije kao vodećeg saveznika, egipatski predsednik Abdel Fatah el Sisi utiče na taj odnos da bi osnažio svoju poziciju u odnosu na američkog patrona Egipta.\nSaudijska Arabija mora da koordinira svoje aktivnosti s naftom s Rusijom da bi se nosila s povećanjem energetske proizvodnje SAD i nesumnjivo je uznemirena zbog toga što je američki predsednik Donald Tramp izdao Kurde u Siriji, koji su, poput Saudijaca, bili lojalni američki saveznici.\nAli pretpostavka da bi Saudijska Arabija okrenula leđa Sjedinjenim Državama je čudna. Naglašavajući koliko Kraljevstvo ceni angažman SAD u regionu, pristalo je nakon povlačenja Amerike sa severa Sirije da plati za raspoređivanje američkog kontingenta da bi se pomoglo da se zauzdava Iran.\nSlično tome, Izrael nema izbora nego da sarađuje s Rusijom u Siriji, gde napada iranske vojne instalacije. Ali nema podsticaj ni sposobnost da se odrekne svog jedinstvenog odnosa sa SAD.\nŠto se tiče Turske, njen najviši zvaničnik u domenu industrije odbrane Ismail Demir nedavno je saopštio da zemlja ima „savezničke odnose“ i sa Rusijom i sa SAD. Ali, činjenica je da neće žrtvovati svoje članstvo u NATO, bez obzira na to koliko ruskih raketa S-400 kupi.\nSAD se možda povlače s Bliskog istoka u vojnom smislu, ali nije da su ga baš napustile. One održavaju masovno vojno prisustvo u Persijskom zalivu i profitiraju od duge istorije popularnog kulturnog imperijalizma s kojim ofanziva meke moći Rusije u početnoj fazi ne može da se takmiči.\nRusija možda može da naduvava svoj uticaj na neodređeno vreme. Ali sa ekonomijom veličine ekonomije Južne Koreje i s vojnim kapacitetima koji se ne mogu meriti s vojnim kapacitetima Amerike, fali joj oruđe koje je neophodno da bi mogla da deluje kao nesporan hegemon. Kada SAD odluče da ponovo preuzmu odgovornost za demokratiju i mir, Rusija s njima neće moći da se meri.\nAutor je bivši šef izraelske diplomatije. Sada je potpredsednik Međunarodnog centra za mir Toledo. Napisao je knjigu Ožiljci rata, rane mira: Izraelsko-arapska tragedija


Na Zlatiboru počela s radom najduža gondola na svijetu /VIDEO/ - NTV Arena Bijeljina\nNa Zlatiboru počela s radom najduža gondola na svijetu /VIDEO/\nZlatiborska “Gold gondola”, žičara u čiju izgradnju je opština Čajetina investirala 13,5 miliona evra iz sopstvenih sredstava, počela je danas zvanično da radi.\nKapacitet kompletne žičare, duge 8,9 kilometara, trenutno je na jedan čas 600 osoba, koje mogu da koriste 55 kabina.\nPlanirano je i povećenje kapaciteta žičare, za čiju izgradnju je korištena francuska oprema, a investicija će se isplatiti za 10 godina, rečeno je na svečanosti, kojoj je prisustvovao i predsjednik Srbije Aleksandar Vučić.\nVučić je čestitao svima za uspješno obavljen posao i istakao da će taj projekat doprinijeti razvoju Zlatibora, ali i cijele Srbije.\nOn je rekao i da će država pomoći u nastavku investicija koje se odnose na žičaru, kao i u drugim infrastrukturnim projektima na Zlatiboru i oko njega.\n“Došao sam ne zbog političkih razloga, već da pokažem koliko se radujem svakom uspehu u Srbiji”, rekao je Vučić i naglasio da je ponosan na sve što je urađeno u vezi sa ovim projektom.\nPrema njegovim riječima, država će pomoći razvoj svakog projekta, bez obzira koja je politička opcija na vlasti.\nPredsjednik opštine Čajetina Milan Stamatović zahvalio je svima koji su pomogli izgradnju žičare, podsjetivši da je postojao niz opstrukcija od birokratije na lokalnom nivou i, kako je rekao, nerazumnih ministara u nizu prethodnih vlada.\nStamatović je zahvalio Vučiću što je podržao projekat izgradnje žičare, poručivši da njegov dolazak vidi kao “početak dijaloga vlasti i opozicije”.\nTags: gold gondola, gondola, region, srbija, zlatibor\nSrbija: Počeo sa radom kol centar za prijavu, počinje vakcinacija prijavljenih građana /VIDEO/


... /Nove provokacije gradonačelnika I. Sarajeva: Vijećnica je možda zapaljena iznutra?! / Radio Sarajevo\n16. 04. 2021. u 08:42:00 Radiosarajevo.ba\nLjubiša Ćosić, gradonačelnik Istočnog Sarajeva, gostujući na N1 pojasnio je svoj zahtjev za promjenu ploča u Ferhadiji i Vijećnici na kojima stoji termin "srpski zločinci".\nOn je kazao da to vrijeđa jedan konstitutivni narod u BiH, da se zbog toga osjećaju nesigurno. Također, rekao je da ne priznaje sud u Haagu, da je siguran da 95 posto Srba ga ne priznaje. Pojasnio je termin "Federalni Srbi", i rekao da "Bošnjaci imaju jednu nesreću - pozivaju se na cijeli svijet".\nTagovi: Ljubiša Ćosić gradonačelnik Istočno Sarajevo provokacija Vijećnica Markale rat u Sarajevu\n... / Gradonačelniče Ćosić, kada ćete ukloniti spomen-ploču Ratku Mladiću na Vracama?\nBurne reakcije/ Ovo su sarajevske ulice čije nazive želi izmijeniti Ljubiša Ćosić\nReakcije / Hadžibajrić poručio Ćosiću: O kakvim tačno fašističkim pokretima govorite...


Da li će državljanima Srbije zabraniti ulazak u Sarajevo? | SC Radar\nBeograd — Ako bude usvojena odluka Kantona Sarajevo, nikome ko ne priznaje genocid u Srebrenici neće biti omogućen ulazak u Sarajevo, navodi Sputnjik.\nOdluku tek čeka usvajanje u Savetu ministara BiH i drugim državnim institucijama i entitetima, a njom se propisuje da se svim pojedincima, privrednim i pravnim subjektima, medijima koji dolaze iz država koje nisu priznale genocid u Srebrenici zabranjuje ulazak u Sarajevo.\nTo se, dakle, odnosi i na građane Srbije.đ\n“Ne sporim da postoje nacionalisti na svim stranama, tako da i ovakve ideje mogu biti očekivane sa njihove strane, ali ne mora da znači i da treba da budu prihvaćene”, objašnjava profesor Čaušić.\nOdbornici Kantona Sarajevo traže i da Veće ministar potvrdi i objavi zvaničnu listu svih država koje još nisu usvojile Rezoluciju o genocidu u Srebrenici, a čiji poslovni subjekti, banke, institucije, političke i druge organizacije, društva, pojedinci i mediji deluju u BiH.\n“Zahteva se da se zakonom o zabrani negiranja, minimiziranja, opravdavanja ili odobravanja holokausta, zločina genocida i zločina protiv čovečnosti definiše i zabrana delovanja poslovnih subjekata, banaka, institucija, političkih i drugih organizacija i medija koji su na bilo koji način finansirani i pomagani od strane država koje nisu usvojile Rezoluciju o genocidu u Srebrenici i koje su negatori genocida”, glasi jedna od šest tačaka ove odluke.


Naslovna/Sport/Emir na korak od finala Evropskog prvenstva, oborio lični rekord sezone!\nEmir na korak od finala Evropskog prvenstva! Srpski atletičar zauzeo treće mesto u svojoj kvalifikacionoj grupi i oborio lični rekord sezone!\nEmir Bekrić ponovo trči – ušao je u polufinale Evropskog pervnstva, i to sa najboljim rezultatom sezone!\nSrpski atletičar nastupio je u kvalifikacijama na 400 metara sa preponama, na Evropskom prvenstvu u Berlinu i plasirao se u polufinale kao treći iz grupe, u vremenu od 50.46 sekundi.\nOdlično je Bekrić ušao u trku, odmah se pozicionirao u vodeća tri na stazi i držao dobar ritam maltene do samog kraja, izdržao u poslednjim metrima udar Mađara Koroknaja, odbio ga poslednjim atomima snage i trku završio kao treći.\nPrvi, sa vremenom 50.10, bio je Francuz Viktor Koroler, a drugi Švajcarac Alan-Erve Mfomka, on u vremenu 50.34.\nPre pet godina Bekrić je zabeležio uspeh karijere, osvojio bronzanu medalju na Svetskom prvenstvu u Moskvi, ali od tada nije imao zapaženijih rezultata najviše zbog povrede.\nOvo je prilika da se vrati na veliku scenu, odlično je izdržao prvi veliki izazov u Berlinu s obzirom na činjenicu da je dugo bio na poštedi.\nPredhodno Cisterne sa vodom za piće na više lokacija u gradu!\nSledeće PREDSTOJEĆI VIKEND U BARUTANI UZ ISKUSNE GRADSKE DI-DŽEJEVE


EK predložila da 2021. bude godina železnice | EurActiv Serbia\nEvropska komisija smatra da bi železničkom saobraćaju trebalo dati posebnu pažnju u okviru Evropskog zelenog dogovora i da bi 2021. trebalo da bude "Evropska godina železnice".\nOko četvrtine štetnih gasova s efektom staklene bašte dolazi iz saobraćaja i taj udeo raste. Železnica bi trebalo da ima značajno mesto na agendi za 2021. godine da bi se promovisala kao "održiv, inovativan i bezbedan oblik prevoza", saopštila je EK 4. marta, istog dana kada je predstavljen novi zakon EU o klimi koji predviđa nultu emisiju gasova u EU do 2050.\n"Nema sumnje da železički saobraćaj ima ogromne prednosti u većini oblasti: održivosti, bezbednoti, čak i brzini", izjavila je komesarka EU za saobraćaj Adina Valean.\nProglašenje 2021. godinom železnice dolazi u pravo vreme, "kada je EU potreban takav kolektivni poduhvat", rekla je Valean i dodala da je dobro povezana evropska mreža "vežba političke kohezije".\nEvropski zeleni dogovor predviđa da 75% teretnog saobraćaja bude prebačeno sa kamiona i kombija na železnicu i kopnene vode.\n"Putovanje vozom je jedan od najčisitijih načina da putujete. Ali nama ne treba godina železnice, nama treba godina železničkih putnika", ocenila je ta grupa.


S obzirom da bi uskoro Evropska fudbalska asocijacija (UEFA) i Svjetska fudbalska asocijacija (FIFA) uskoro mogle da izreknu dvogodišnju suspenziju Rusiji, postoji opcija da njihovi timovi i reprezentacija iz UEFA pređu u Azijsku fudbalsku asocijaciju (AFC).\nTu informaciju je danas prenio ruski sportski novinar Nobel Arustamjan, navodeći kao razlog da i poslije kraja suspenzije mnoge evropske države neće imati želju da igraju sa Rusijom.\n“Teško da će ostali evropski klubovi i reprezentacije htjeti da igraju protiv Rusije narednih godina, a takav pritisak sigurno ne dolazi iz Azije” – istakao je Arustamjan.\nTo bi značilo da će ruski timovi u budućnosti igrati azijsku Ligu šampiona, dok će reprezentaciji isteći potencijalna dvogodišnja suspenzija do početka kvalifikacija za naredno Svjetsko prvenstvo.\nPrethodni članakKecmanović se osvetio Fricu i zakazao duel s velikom španskom nadom\nNaredni članak(VIDEO) Selektoru Alžira pozlilo nakon primljenog gola u sudijskoj nadoknadi


Princ Čarls otvorio novi razvojni centar AstraZeneka – Krstarica\nPrinc Čarls otvorio novi razvojni centar AstraZeneka\nTanjug 23. novembra 2021. 21:37\nLONDON – Britanski princ Čarls danas je zvanično otvorio u Kembridžu novi AstraZeneka istraživačko-razvojni centar, investiciju vrednu milijardu funti.\nPrinc Čarls je tokom posete Centru pogledao izložbu o pandemiji i tehnološkim dostignućima koja se koriste u laboratorijskim istraživanjima, a upoznao se i sa ciljevima kompanije da dostigne neto nula emisiju štetnih gasova u poslovanju, prenosi Rojters.\n„Poslednje dve godine bile su jedne od najtežih za pokoljenje.Ali ako uspemo da u najkraćem roku uložimo dodatne napore za pokretanje održive akciju koja je tako očajnički potrebna, možemo stvoriti zeleniju, zdraviju budućnost ,za ljude, prirodu i našu jedinu planetu”, poručio je princ Čarls.\nNa kompleksu površine 19.000 kvadratnih metara radiće više od 2.200 istraživača i naučnika, a namera Britanije je da u Kembridžu napravi čvorište za istraživanje prirodnih nauka, nešto slično Silikonskoj dolini u Kaliforniji, a koja je centar tehnološke industrije, preneo je AP.\nNaša ambicija danas je ne samo da otvorimo zgradu već i da pokrenemo novi talas naučnih inovacija“, izjavio je izvršni direktor Centra Paskal Sorio.\nAstraZeneka je do sada isporučila dve milijarde doza vakcine protiv kovid-19, razvijene na Univerzitetu Oksford, a takođe nastoji da na tržište izbaci preventivni koktel antitela protiv ove bolesti.


Džeremi Rener u Nemogućoj misiji 4 – Nadlanu.com\nDžeremi Rener u Nemogućoj misiji 4\nLOS ANĐELES, 27. avgusta 2010. (Beta) – Džeremi Rener, zvezda ostvarenja "Katanac za bol" koje je ove godine dobilo Oskara za najbolji film, igraće uz Toma Kruz u "Nemogućoj misiji 4", objavili su sajtovi koji prate šou biznis.\nLOS ANĐELES, 27. avgusta 2010. (Beta) – Džeremi Rener, zvezda ostvarenja “Katanac za bol” koje je ove godine dobilo Oskara za najbolji film, igraće uz Toma Kruz u “Nemogućoj misiji 4”, objavili su sajtovi koji prate šou biznis.\n“Sporazum je postignut”, potvrdio je izvor u Paramaunt pikčersu TV emisiji Akses Holivud. Nisu poznati nikakvi detalji o liku koji će igrati Rener, nominovan za Oskara za ulogu poručnika Vilijama Džejmsa u “Katancu za bol”.\nProdukcija treba da počne na jesen, Džej Džej Abrams je ponovo producent, a režija je poverena Bredu Berdu. Studio planira da film u bioskope stigne decembra 2011.


Međunarodni festival folklora u Medveđi – Info Centar Juga\nSinoć je u prepunoj sali Kulturnog centra u Medveđi otvoren prvi Međunarodni festival folklora. Svoje narodne igre i folklor u dve večeri, koliko traje ovaj festival, predstaviće folklorna društva iz Poljske, Bugarske, Crne Gore i Srbije.\nPočetak festivala započeo je defileom folklornih društava iz Poljske, Gračanice, Ćićevca i Medveđe, koji su u narodnim nošnjama u društvu predstavnika opštine Medveđe prošetali centrom Medveđe.\nDirektor Kulturnog centra, Nebojša Jakšić pozdravio je sve prisutne u sali, zahvalio se na velikoj zainteresovanosti i odazivu a zatim je pozvao predsednika opštine da i zvanično otvori festival.\n„Svo ovo šarenilo boja, raskoš narodnih nošnji i folklora predstavlja bogatstvo različitosti koje mi itekako poštujemo i čemu se od srca radujemo. Ovaj festival je upravo i osmišljen sa ciljem da prikaže kako različitost folklora spaja narode uz pesmu i igru.“ reči su kojima se predsednik opštine Medveđa, dr Nebojša Arsić obratio prisutnima, nakon čega je proglasio festival i zvanično otvorenim.\nNa bini Kulturnog centra prvo su nastupili najmlađi učesnici festivala iz KUD Razigrano kolo „Vez“ iz Medveđe, a zatim su gosti iz Poljske, folklorna grupa „Regle“ iz Poronina zaigrala splet svojih igara i oduševila publiku u sali. Gromoglasan aplauz zasluženo su dobile i folklorne grupe, KUD „Venac“ iz Gračanice, KUD „9. avgust“ iz Lučine-Ćićevac i KUD „Vez“ iz Medveđe.\nZa predstavnike ovih folklornih grupa predsednik opštine Medveđa i direktor kulturnog centra pripremili su skromne poklone kao i zahvalanice za učestvovanje na festivalu.\nDrugo veče festivala takođe će započeti defileom, ovog puta na čelu sa folklornim grupama iz Bugarske i Crne Gore.\nNastavlja se dogradnja vrtića u Lebanu


Cijepljenje AstraZenecom privremeno se treba zaustaviti dok se ne istraže slučajevi zgrušavanja krvi, rekao je u nedjelju zamjenik irskog šefa javnog zdravstva Ronan Glynn, javlja Al Jazeera Balkans.\n– Ova preporuka je data nakon izvještaja Norveške medicinske agencije o četiri nova slučaja zgrušavanja krvi kod odraslih nakon cijepljenja AstraZenecinim cjepivom – rekao je Glynn.\nDodao je kako još nije zaključeno da postoji poveznica između AstraZenecinog cjepiva i tih slučajeva, prenijela je Hina pozivajući se na dpa.\n– Iz mjera predostrožnosti i čekajući nove informacije, Nacionalni savjetodavni odbor za imunizaciju (NIAC) preporučio je privremeni prekid cijepljenjem AstraZenecom u Irskoj – objavio je Glynn.\nBBC piše kako su od pet miliona Evropljana koji su dosad primili to cjepivo britansko-švedskog proizvođača slučajevi zgrušavanja zabilježeni kod trideset ljudi.\nHrvatski zavod za javno zdravstvo (HZJZ) u subotu je, pozivajući se na izvještaje povjerenstva pri Evropskoj agenciji za lijekove (EMA), saopćio kako nema poveznice između poremećaja zgrušavanja i cjepiva AstraZenece koje je Hrvatska naručila u velikom broju, no ne iz iste serije kao ono u Austriji i 16 drugih zemalja EU-a.


Sajam IAA u Hanoveru 2016. godine - Tehno PS Promet\nPočetna > Novosti > Sajam IAA u Hanoveru 2016. godine\nSajam IAA u Hanoveru 2016. godine\nU septembru 2016. godine, pored sajma Automechanika u Frankfurtu, posetili smo sajam IAA u Hanoveru, najveći sajam komercijalnih vozila.\nBili smo prisutni na štandovima BPW-a i SAF-a, koji su giganti u oblasti proizvodnje osovina za prikolice. Ono što posebno možemo da izdvojimo je da smo bili u prilici da vidimo najnovija vozila koja će se tek pojaviti na tržištu.\nPrezentovano je na sajmu\nNa 66. međunarodnom sajmu komercijalnih vozila je bilo oko 2.000 izlagača iz preko 50 zemalja. Prezentovani su trendovi budućnosti kao što su: alternativni pogoni, autonomno upravljanje, unifikacija sistema napajanja i mnogi drugi.\nZa domaće tržište su još uvek autonomno upravljanje i alternativni pogoni skupe investicije. Međutim, smanjena potrošnja goriva kod vozila sa alternativnim pogonima i smanjena emisija štetnih gasova, bi mogli biti interesantni i nama u narednom periodu.\nCilj posete sajmu\nUpoznali smo se sa izlaganjima najpoznatijih svetskih proizvođača prikolica, kamiona i autobusa, a sve to sa jednim ciljem, da budemo u toku sa dešavanjima iz sveta automobilske industrije, kako bismo svojim kupcima pružili najbolji mogući asortiman.


Đukanović: Još od Miloševića Srbija se nije ovoliko mešala u Crnoj Gori - 12.07.2020, Sputnik Srbija\nUŽIVO Vaterpolisti protiv Crne Gore zatvaraju grupnu fazu\nPredsednik Crne Gore Milo Đukanović izjavio je da se još od vremena nekadašnjeg predsednika Srbije Slobodana Miloševića zvanični Beograd nije toliko mešao u... 12.07.2020, Sputnik Srbija\nJoš od vremena S. Drljevića, ovakav izdajnik se nije rađao u Crnoj Gori.\nsama cinjenica da ovaj vlada jos od doba milosevica pobija svaki argument koji ima da kaze\n10:08 12.07.2020 (Osveženo: 10:20 12.07.2020)\n© AP Photo / Risto BozovicPredsednik Crne Gore Milo Đukanović\nPredsednik Crne Gore Milo Đukanović izjavio je da se još od vremena nekadašnjeg predsednika Srbije Slobodana Miloševića zvanični Beograd nije toliko mešao u unutrašnja pitanja u Crnoj Gori kao što to radi danas.\nĐukanović u intervjuu za Pobjedu ocenjuje da odnosi Crne Gore i Srbije nisu dobri, ali da zvanična Podgorica ničim tome ne doprinosi.\n„Svakako, nisu dobri“, kaže Đukanović, „ali Crna Gora ničim tome ne doprinosi. Osim što istrajava na odbrani svojih nacionalnih i državnih interesa. Još od vremena Miloševića, zvanični Beograd nije više bio umešan u unutrašnja pitanja Crne Gore nego što je danas. Bez obzira što se sa vrha čuju drugačije tvrdnje. Ključni srpski ministri gotovo svakodnevno, a često i neprimerenim jezikom, komentarišu procese kod nas, s namerom da na njih direktno utiču, dokazujući valjda tako koliko je Srbija jaka. A to u stvari svedoči o nečem drugom“, smatra on.\nĐukanović u tom kontekstu kaže da je predizborni ambijent u državi danas bitno drugačiji, značajno nepovoljniji u odnosu na 2016. godinu, jer SPC tada nije prešla političku crtu, niti je zvanična Srbija tada bila otvoreno umešana u unutrašnje stvari Crne Gore.\n„Retka su društva danas u svetu gde verske organizacije i njihovi lideri imaju tako vidljivu političku ulogu. Možda bi se to na neki način moglo porediti sa Iranom. Predizborni ambijent je danas bitno drugačiji, to jest značajno nepovoljniji u odnosu na 2016. Crkva nije tada bila prešla političku crtu, bez obzira na to što se znalo ko su njeni favoriti, i u čijem interesu radi. Nije ni zvanična Srbija tada bila tako otvoreno umešana u unutrašnje stvari Crne Gore. Moskva je sada tiša, ali verovatno nema ni potrebe da bude glasnija kod tolike galame njenih srpskih eksponenata, i u Srbiji i ovde“, tvrdi Đukanović.\nNa konstataciju da je mnogo kritika upućeno povodom njegove ideje o stvaranju Pravoslavne crkve u Crnoj Gori i da su neki u tome prepoznali i tajni dogovor sa mitropolitom Amfilohijem kojim se eliminiše Crnogorska pravoslavna crkva, Đukanović kaže da su te kritike proizvoljne, kao i da ne osniva politička partija crkvu.\n„Ko je ikada rekao da partija osniva crkvu? To je izmišljotina protagonista ideologije velikosrpskog monopola u Crnoj Gori. Ne radi se uopšte o ideji osnivanja nego o kanonskoj obnovi naše autokefalne crkve, utemeljene 1485. I nasilno ukinute nakon 1918. Osim toga, ideja o obnovi autokefalije nije uopšte nova, niti je moja - ona je prisutna decenijama. DPS-u se imputira da se bavi crkvenim pitanjima. A šta rade druge partije koje podržavaju SPC? Pogledajte njihove stranačke programe, ili praksu njihovog delovanja. Našom partijom se otvoreno bavi i SPC Amfilohijevim pozivom, koji sve češće ponavlja, da se na izborima glasa za naše političke konkurente.\n„Mi se zalažemo da se tokom dugoročnog procesa Pravoslavna crkva u Crnoj Gori prilagodi tradiciji i kanonskom poretku. Crkva treba da liturgijski ujedinjuje Crnu Goru, i Crnogorce i Srbe, i sve pravoslavne, a ne da deli i zavađa narod po necrkvenim i etnofiletističkim kriterijumima nacije ili politikanstva, kako to radi Srpska pravoslavna crkva“, zaključuje Đukanović.\nSrpski nacionalizam - alibi za Milove ratne poduhvate devedesetih\nMilo prešao crvenu liniju: Zapad diže ruke od najdužeg vladaoca u Evropi\n12 Jul 2020, 11:2411\n12 Jul 2020, 11:547\n06:57UŽIVO Vaterpolisti protiv Crne Gore zatvaraju grupnu fazu


Organizacije civilnog društva pisale Ministarstvu pravde BiH, traže izmjene Zakona o slobodi pristupa informacijama - Zašto ne\nFebruar 9, 2021\t Danira Karović\nJavne institucije u Bosni i Hercegovini trenutno nemaju zakonsku obavezu da objavljuju informacije od javnog interesa a borba građana, nevladinih organizacija i medija za njihovo objavljivanje često traje godinama. Zbog toga su organizacije civilnog društva u BiH uputile inicijativu nadležnim institucijama sa zahtjevom da se što prije pristupi izmjenama Zakona o slobodi pristupa informacijama BiH.\nOsnovni cilj inicijative jeste da se u zakon uvede princip proaktivne transparentnosti gdje bi se uspostavili jasni standardi koji uključuju i katalog informacija koje će sve javne institucije morati objavljivati na svojim internet stranicama. Pored toga, ovaj princip predviđa i dosljednu primjenu zakona kroz jačanje kapaciteta državnih službenika koji postupaju po zakonu, ali i uspostavljenje djelotvornog nadzora nad poštovanjem zakona i uvođenjem sankcija za njegovo kršenje.\nU BiH trenutno javne institucije ne objavljuju brojne informacije o trošenju budžetskog novca, javna preduzeća kriju podatke o poslovanju, a pravosudne institucije informacije o završenim sudskim procesima. Većina ovih informacija trebale bi biti javno objavljene jer dugogodišnji sudski procesi za njihovo dostavljanje onemogućavaju pravovremenu reakciju javnosti zbog čega često nastaje šteta po interes građana.\nZato organizacije civilnog društva podsjećaju da se jedna od predviđenih mjera Strateškog okvira za reformu javne uprave za period 2018-2022 odnosi upravo na povećanje dostupnosti informacija gdje bi se trebao uvažavati princip maksimalne transparentnosti. Takođe, BiH je 2014. godine pristupila Inicijativi Partnerstvo za otvorenu vlast (OGP Inicijativa) koja se zasniva na ideji da je otvorena vlast dostupnija i odgovornija prema građanima. BiH je još 2012. godine ratifikovala Konvenciju Savjeta Evrope o pristupu službenim dokumentima koja ohrabruje javne vlast da na sopstvenu inicijativu objave službene dokumente kad je god to moguće promovišući tako transparentan i efikasan rad javne uprave.\nZato organizacije civilnog društva iz BiH pozivaju ovlaštene predlagače na svim nivoima vlasti, a u prvom redu Ministarstvo pravde BiH, da pripreme prijedlog novog Zakona o slobodi pristupa informacijama uvažavajući SIGMA-ine principe za javnu upravu koji se odnose upravo na proaktivnu transparentnost, kao i Konvenciju Savjeta Evrope o pristupu službenim dokumentima, te strateška opredjeljenja iz reforme javne uprave i OGP Inicijative.\nU zakonu bi trebalo definisati obavezu proaktivnog objavljivanja operativnih informacija, zatim informacija o organizacionoj strukturi, budžetske i druge informacije o radu javnih vlasti. Takođe trebalo bi jasno definisati uzak krug izuzetaka kod pristupa informacijama uz obavezno sprovođenje testa javnog interesa. Organizacije civilnog društva takođe predlažu uvođenje inspekcijskog nadzora i sankcija u slučaju nepoštovanja zakonskih odredbi jer trenutni zakon ne djeluje destimulativno na javne institucije koje skrivaju informacije od javnog značaja.\nPress rls_9_2_2021 – Inicijativa za izmjenu ZOSPI\n(Preuzeto sa: TI BiH)


Predsjednik Skupštine sastao se sa predstavnicama Udruženja ugostitelja Crne Gore\nponedjeljak, 09 novembar 2020 15:32\nPredsjednik Skupštine Crne Gore Aleksa Bečić sastao se danas sa predstavnicima Udruženja ugostitelja Crne Gore.\nKompleksna ekonomska situacija koja je nastala kao posljedica okolnosti izazvanih pandemijom kovida 19, bila je neposredan povod susreta predsjednika Skupštine sa predstavnicama Udruženja ugostitelja. Tokom sastanka, predstavnici Udruženja upoznali su predsjednika Bečića sa složenom aktuelnom situacijom i otežanim uslovima poslovanja i pozvali na zajednički rad u pronalaženju rješenja koja bi obezbijedila održivost privede i ugostiteljstva.\nImajući u vidu da se radi o ozbiljnoj poslovnoj zajednici koja generiše veliki broj zaposlenih, predsjednik Bečić je istakao da u definisanju mjera nadležni organi treba da imaju u vidu potrebu očuvanja privrede, uz principe odgovornosti i solidarnosti.\nSagovornici su se saglasili da podrška Skupštine može doprinijeti adekvatnom prepoznavanju i rješavanju brojnih pitanja iz oblasti ugostiteljstva, posebno kroz vođenje dijaloga na nivou nadležnih skupštinskih odbora. Zajednički je zaključeno da je ugostiteljstvo jedan od najvažnijih segmenata turizma kao vodeće privredne grane naše zemlje, što nameće potrebu postojanja senzibiliteta u procesu donošenja odluka.\nSastanku su ispred Udruženja ugostitelja Crne Gore prisustvovali: Vido Markićević, Momo Sladaković,Tonći Franćesković, Miroslav Šćepanović i Hamid Gorana.


ALARMANTNO U FBiH Za mesec bez posla ostalo više od 27.000 RADNIKA\nPoreska uprava Federacije Bosne i Hercegovine od 16. marta pa sve do juče registrovala je 27.408 odjava radnika. Potvrdio je ovo direktor Poreske uprave Šerif Isović.\nVlada FBiH uputila je Predlog zakona o ublažavanju negativnih ekonomskih posledica u hitnu parlamentarnu procedure, prenosi Srpskainfo.\n– Zakon se odnosi uglavnom na mere fiskalne politike, a najznačajnija mera je subvencioniranje doprinosa na minimalnu platu od 590KM, odnosno na dohodak od 407 KM. Ako se izuzmu oni koji nisu obuhvaćeni Predlogom zakona, a to su javni subjekti, finansijske organizacije i institucije te javna preduzeća, može se očekivati da će se ovaj zakon odnositi na više od 350.000 radnika – rekao je Isović.\nIzmeđu ostalog, on navodi kako se može očekivati da će ova izdvajanja Vlade FBiH iznositi više od 100 miliona maraka.\n– Pandemija će se odraziti na sve budžete, kako kantonalne i entitetske, tako i na nivou BiH – rekao je Isović, piše Avaz.\nPodsećamo da je krajem decembra 2019. godine u Fedaraciji BiH bila zaposlena 536.291 osoba, što je, u odnosu na kraj 2018., povećanje za 7.010 radnika. To je, inače, bio rekordan broj zaposlenih u Federaciji BiH nakon rata.\nOtkazi za STOTINE RADNIKA zbog virusa: Semberija u strahu od NEZAPOSLENOSTI\nOSTALI SAMO ČUVARI Poslednji radnici mostarskog "Aluminija" napustili fabriku i poručili da su PREVARENI I IZIGRANI\nBORBA DOMAĆE INDUSTRIJE Mesecima činili sve da se zaštite od korone, problemi se samo nizali\n(UŽIVO) KORONA U SRBIJI Na raspolaganju pola miliona vakcina, sve bolja situacija u Moravičkom okrugu\nBroj žrtava avionske nesreće u Indiji povećan na 18: Letelica udarila "nosom" o tlo, promašila pistu, pa se PREPOLOVILA


Mladost pobedila, Plana i Smederevo izgubili | podunavlje.info\nLESKOVAC, VELIKA PLANA, NOVI PAZAR, 3. mart 2018 – Odigrane su utakmice 20. kola prvenstva Druge košarkaške lige Srbije. Palančani su ove subote slavili u Leskovcu protiv Zdravlja pobedivši sa 73:65, Smederevo je dan ranije nastavilo neprekinuti niz poraza u Novom Pazaru, a košarkaši Plane su neprijatno iznenadili pred svojom publikom – pobedio ih je Napredak Bosforus, bilo je čak 72:50 za goste.\nMladost je u Leskovcu stigla, moglo bi se reći, do rutinske pobede. Veće u prvom delu utakmice Palančani su napravili dvocifrenu razliku, na kraju prvog perioda su imali 15 poena prednosti, a u drugoj četvrtini tu prednost povećali i do maksimalnih 20 poena razlike. Poslednju četvrtinu Mladost je otvorila serijom 9:0 .Tek tada su košarkaši Zdravlja poslednjim naporima pokušali da se vrate, došli pred kraj i do minusa od pet poena, ali dalje nisu mogli. Na kraju je na semaforu ostalo zapisano 65:73.\nAko se od gostovanja Smedereva u Novom Pazaru i nije očekivalo da može da bude prekid nezavidne serije smederevskih košarkaša, Plana je u susretu sa susedom na tabeli iz Aleksinca bila minimalni ali favorit. Pobeda gostiju od čak 22 poena razlike je ipak iznenađenje.\nKošarkaši Novog Pazara pobedili su , prema očekivanju, ekipu Smedereva 1953 bez većih problema, sa 98:73 (25:18, 25:18, 22:15, 26:22). Smederevci su tako nastavili skoro u našim košarkaškim ligama nezabeležen skor od 20 uzastopnih poraza bez ijedne pobede.


ZNANJE NA CENI Milani je prosek 9.80 doneo zasluženu nagradu,a želja joj je da pohađa Moskovski univerzitet\nMilana Kiždobranski, student ruskog jezika na Filozofskom fakultetu u Novom Sadu, nagrađena je od strane Novosadskog univerziteta za svoj uspeh. Ona je sa prosekom 9.80 jedan […]\nŠEKSPIR FESTIVAL Vila Stanković će u narednih sedam dana biti evropska prestonica kulture\nZahvaljujući Šekspir festivali, Vila Stanković u Čortanovcima biće evropska prestonica kulture u narednih 7 dana. Velike zasluge pripadaju i Opštini Inđija koja je najveći pojedinačni sponzor […]\nObjavio Administrator datum June 25, 2019\nPREVENCIJA Ovim testom ćete sprečiti razvoj invazivnog karcinoma\nVećina prekanceroznih lezija može biti otkrivena Papnicolaou testom (PAPA testom), a potom i otklonjena, što za rezultat ima sprečavanje razvoja invazivnog karcinoma. Osnovne osobine ovih promena […]\nBRIGA ZA BUDUĆNOST “Nema mesta pesimizmu, moramo da se borimo za buduće generacije”\nOd svog osnivanja, Inđijativa mnogo pažnje posvećuje zoo parku ‘Koki’. Upravo je i osnivač te oaze bio gost u njihovoj prvoj emisiji na InđijativaTV. Poslednju akciju […]


pink.rs | PRVA OTMICA ZEMUNSKOG KLANA - Svedoci tužilaštva Bagzi i Čume!\nOni će biti ispitani kao svedoci tužilaštva, a pripremno ročište u tom postupku zakazano je za 17. januar. U ovom procesu optuženi su dvojica policajaca i dvojica bivših pripadnika "zemunskog klana" jer su kako se sumnja 1997. godine počinili razbojništvo, tokom kojeg je bio kidnapovan Novak Stevanić (22), koji se nedugo nakon toga ubio.\nNa optuženičkoj klupi, 21 godinu kasnije, naći će se pripadnik andarmerije Saša Đajić, penzionisani policajac Milan Radukić, kao i nekadašnji pripadnici "zemunskog klana" Nikola Bajić i Goran Ristić. Oni se optužnicom terete za krivično delo razbojništvo.\nPolicajci su u ovom slučaju bili uhapšeni sredinom marta 2018. godine, ali je sud odbio da im odredi pritvor. Ristić je već u pritvoru zbog drugih krivičnih dela, a Bajić u zatvoru gde služi kaznu zbog krivičnih dela za koja je osuđen kao pripadnik zemunskog klana.\nDetalji optužnice nisu saopšteni, a policija je nakon njihovog hapšenja u martu saopštila da su trojica osumnjičenih Stevanića na silu ubacili u automobil, a zatim ga drali na napoznatoj lokaciji gde su ga maltretirali i zahtevali od njega ključeve od stana njegovih roditelja. Zatim su iz sefa u stanu ukrali veću količinu zlata i oko 100.000 nemačkih maraka, navela je policija.\nStevaniću su navodno optuženi prišli u Sarajevskoj ulici, pokazali legitimacije i naredili mu da krene s njima. Potom su ga ubacili u golf 2", za čijim je volanom bio Ristić i potom ga predali Spasojeviću, kako bi mu mladić rekao gde su u kući njenovih roditelja sakriveni novac i dragocenosti.\nMediji pišu da je ova - prva otmica klana iz Zemuna, posle koje su usledile i mnoge druge, razrešena pošto je bivši pripadnik klana Nikola Bajić, koji u zatvoru služi kaznu od 35 godina, tužilaštvu ranije do detalja opisao događaje.


A. J. 13. decembra 2019. 12:51\nGlumicu Dženifer Lopez veoma je obradovala vest da je za ulogu u filmu „Prevarantkinje“ nominovana za Zlatni globus. Ona u ovom ostvarenju glumi striptizetu Ramonu, koja zarađuje novac za sebe i dete plešući u klubu i sa kolegnicama dolazi na ideju kako da opljačkaju bogate klijente sa Vol strita.\nScene u kojima 50-godišnja Džej Lo zavodljivo pleše oko šipke u minijaturnom kostimu su oduševile njene obožavaoce, a čak je i njen verenik Aleks Rodrigez na društvenim mrežama pohvalio trud svoje verenice. Na Jutjubu se nedavno pojavio dosad neviđeni snimak iz filma u kom Dženifer pleše na sceni i mrda zadnjicom u tangama, valjajući se u gomili novčanica.\nIspod videa se nalaze i brojni komentari i komplimenti na račun Lopezove, a ovog puta mnoge je šokirala svojom izvedbom plesa i talentom.\n‘Najbolja dva minuta mog života’, ‘Još ne mogu da verujem da je igrala ovu ulogu’, ‘Ova žena u sceni gori’ – neki su od komentara.\nŠta je radila Dženifer Lopez pre nastupa na inauguraciji Bajdena…\n– Ne mogu biti ponosnija što mi je Aosicjacija stranih novinara odala ovo priznanje. Ramona je bila kompleksan lik i bila mi je čast i izazov da pokušam da je oživim. Ovaj film je plod ljubavi, znoja i upornosti koji su napisale, režirale, producirale i montirale opake žene. Ponosna sam i počastvovana što ih predstavljam u ovom filmu – napisala je Džej Lo na društvenim mrežama u znak zahvalnosti za nominaciju.\nZa potrebe zahtevne uloge, Lopezova je morala da trenira i naporno vežba kako bi se dovela u savršenu formu, a čak je i posetila nekoliko striptiz klubova kako bi saznala što više o tom poslu od devojaka koje ga zaista rade.


Beogradski centar za ljudska prava - Belgrade Centre for Human Rights » Zaustaviti napade na novinare i nezavisne medije\nZaustaviti napade na novinare i nezavisne medije\n10. mart 2021. by Radomir Bojic\nKuća ljudskih prava i demokratije upozorava nadležne institucije, kao i domaću i međunarodnu javnost, na ozbiljno ugrožavanje bezbednosti novinara poslednjim u nizu napada prorežimskih medija i tabloida na KRIK – nezavisni istraživački medij i deo Mreže za istraživanje kriminala i korupcije.\nOptužbe izrečene u pojedinim medijima da je redakcija KRIK-a sarađivala sa kriminalnim grupama predstavljaju ozbiljno ugrožavanje slobode medija jer su činjenice suprotne. Upravo je KRIK radio na razotkrivanju veza mafije sa državnim funkcionerima. Neosnovane optužbe izlažu novinare, članove te redakcije, životnoj opasnosti i to, paradoksalno, svega 10 dana nakon što je Vlada Srbije aktivirala SOS telefon za ugrožavanje bezbednosti novinara.\nKada predstavnici vlasti i njima bliski mediji konstantno optužuju nezavisne novinare i medije da su izdajnici, strani plaćenici, produžena ruka opozicije, da su neznalice i lažovi, zagovornici pobede virusa korona, a sada čak i saradnici osumnjičenih za najteža dela organizovanog kriminala, upravo vlast i njima bliski mediji snose punu odgovornost za ugrožavanje bezbednosti novinara, slobode medija i nepostojanje vladavine prava.\nZato pozivamo nadležno tužilaštvo, Vladu Republike Srbije, Ministarstvo kulture i informisanja i REM da preduzmu sve neophodne korake kako bi se zaustavilo crtanje meta novinarima i nezavisnim medijima. U Ustavom i zakonima preciziranim nadležnostima ovih institucija postoji dužnost i obaveza da učine sve što je u njihovoj moći da zaštite bezbednost novinara i da omoguće slobodu medija i izražavanja kakva postoji u demokratskom, evropskom društvu koje Srbija teži da bude.


NASTAVLJA SA POBJEDAMA: Serena Vilijams lako do ČETVRTFINALA VIMBLDONA\nPonedjeljak, 09.07.2018 | 18:41\nSerena je oba seta riješila u svoju korist rezultatom 6:2.\nSerena Vilijams plasirala se u četvrtfinale Vimbldona, pošto je sa 2-0 u setovima savladala Ruskinju Evgeniju Rodinu.\nIskusna Amerikanka je bez problema opravdala ulogu favorita protiv 29-godišnje rivalke i zakazala susret sa Italijankom Kamilom Đorđi u borbi za polufinale.\nSerena je oba seta riješila u svoju korist rezultatom 6:2, te potvrdila zašto joj se daju najveće šanse za osvajanje prestižnog Gren slema, svog osmog u karijeri na terenima Ol Ingland kluba.\nPAROVI ČETVRTFINALA, DAME:\nCibulkova – Ostapenko (12)\nKasatkina (14) – Kerber (11)\nBertens (20) – Gerges (13)\nVilijams – Đorđi


Vesti: Mogu li desničarske partije ujedinjenim snagama protiv briselskih birokrata /video/\nAmerika lobira protiv Republike Srpske. Željki Cvijanović nuđeno da okrene Miloradu Dodiku leđa. To je samo jedan u nizu neuspelih pokušaja da izoluju srpskog člana Predsedništva BiH iz političkog života te zemlje, kažu analitičari.\nPredstavnici 16 desničarskih, nacionalističkih i evroskeptičnih partija dogovorili zajednički nastup u Evropskom parlamentu da bi sprečili briselske birokrate da ih pretvore u hiperdržave postmodernog tipa, ocenjuju stručnjaci.\nDiplomatski bojkot Zimskih olimpijskih igara u Pekingu najavile SAD, Kanada, Velika Britanija i Australija. To pokazuje da sport i te kako ima veze sa politikom i predstavlja oruđe svetskih centara moći, kažu eksperti\nEU namerava da uvede pravilo da „zelena hrana“ može biti samo ona čija proizvodnja ne ostavlja posledice po ekologiju. To je velika manipulacija i pljačka jer će hrana na taj način samo poskupeti, poručuju stručnjaci\nIstražujemo da li se ukida zaključivanje ocena na polugodištu?


MILOŠ JOVANOVIĆ Archives - Jutarnji GLASnik\nОзнака: MILOŠ JOVANOVIĆ\nNovi savez na političkom nebu Srbije DSS menja sistem u Srbiji u kome Kija Kockar neće biti politički analitičar! Lider Demokratske stranke Srbije Miloš Jovanović formiraće uskoro novi politički pokret. U tom savezu će biti, kako piše Blic, uz DSS, Vojni sindikat koji vodi Novica Antić i više lokalnih političkih organizacija i pojedinaca. List piše […]\nIZJAVA PREDSEDNIKA DEMOKRATSKE STRANKE SRBIJE, MILOŠA JOVANOVIĆA Kosovska politika koja je doživela krah mora da se promeni Uporedo sa eskalacijom nasilja nad Srbima na Kosovu i Metohiji Skupština samoproglašenog Kosova je potvrdila Sporazum o objedinjavanju carina Kosova i Albanije. Time se jasno pokazuje da je stvaranje Velike Albanije konačni cilj kosovskih secesionista, Albanije i njihovih […]\nIZJAVA PREDSEDNIKA DEMOKRATSKE STRANKE SRBIJE, MILOŠA JOVANOVIĆA Dačićeve izjave ukazuju na konfuziju u redovima Vlade Neretko prepoznatljivo lažne i brojne kontradiktorne izjave najviših srpskih zvaničnika dokaz su potpune konfuzije koja vlada u krugovima vlasti suočene sa sve raširenijim otporom javnosti priznavanju secesije Kosova. Poslednji primer odsustva jasne strategije rešavanja najvažnijeg srpskog državnog pitanja je jučerašnja […]\nIZJAVA PREDSEDNIKA DEMOKRATSKE STRANKE SRBIJE, MILOŠA JOVANOVIĆA Vučićevo “kuvanje žabe“ i pokušaj prebacivanja odgovornosti Predsednik Republike Aleksandar Vučić s pravom ocenjuje da je prihvatanjem misije “EULEKS” na Kosovu i Metohiji i svesnim postavljanjem pogrešnog pitanja Međunarodnom sudu pravde tadašnja vlast Demokratske stranke nanela ogromnu štetu interesima Srbije i otežala njenu poziciju u procesu rešavanja problema […]


"SPUSTIO LOPTU" OKO "ASTRAZENEKE" - Francuski rukovodilac vakcinacije: To je izvrsna vakcina | Novosti.RS\nOn je poručio da ova vakcina "štiti dobro" i da je "sigurna". Naglasio je i da je do sada bilo "malo dramatizacije" u vezi sa neželjenim efektima i efikasnošću.\n- To je izuzetna vakcina – rekao je i istakao da se "ne radi o cepivu druge zone".\nNaglasio je da "astrazeneka" ima veoma dobar nivo efikasnosti i da je zaštita "malo više od 80 odsto, što nije daleko od ARN vakcina". Do sada se govorilo o 60 do 70 odsto, dok je južnoafričko istraživanje pokazalo da soj otkriven u ovoj zemlji u umerenoj varijanti "pokriva" samo 22 odsto.\nFišer je dodao i to da je istina da kod mlađih ljudi ovo cepivo izaziva malo jače reakcije, ali da se preko 50 godina "ne dešava ništa ili veoma malo toga", kada je reč o nuspojavama. To je objasnio činjenicom da mladi imaju jači imuni sistem. Povišena temperatura, glavobolja i slične reakcije češće mogu da se pojave i kod onih koji su već preležali kovid.\nTo što je u francuskom departmanu Mozel, gde značajno cirkuliše južnoafrički virus, predložio da se lekarima prvenstveno daju "fajzer" i "moderna" a ne "astrazeneka", objasnio je time da se kod prve dve pomenute vakcine imunitet stiče brže, što je važna činjenica za one koji se u prvim redovima bore protiv korona virusa.\nAstraZeneka Francuska vakcina protiv korone vakcina Alen Fišer\n,NOVA PUCNJAVA U AMERICI: Petoro ranjenih\nNOVI CRNI REKODR: U Indiji najviše novozaraženih od početka pandemije\n08:16 ,NOVA PUCNJAVA U AMERICI: Petoro ranjenih


Izdvajamo za Vas :: Poslujte sa Rusijom ::: Rusko-srpski poslovni portal\nAdresar ruskih firmi\nRUSKI DOM U BEOGRADU\nRuski centar za nauku i kulturu u Republici Srbiji\nnа srpskom jeziku\n„Vodič za život“\nBesplatna interaktivna mapa Beograda\nAndrićev institut i Ruski dom potpisali sporazum o saradnji\nU Andrićgradu je danas potpisan sporazum o humanitarnom radu između Andrićevog instituta, Ruskog doma iz Beograda i Srpsko-ruskog centra za humanitarna prava iz Niša.\nDirektor Andrićevog instituta Emir Kusturica rekao je da je izuzetno važno da u jeku razvoja ovog grada i kulturnih delatnosti Institut sarađuje sa svima pa i sa braćom Rusima, posebno zato što će ta saradnja sigurno biti na obostranu korist.\n„U Andrićgradu ćemo imati priliku da ugostimo sve ono što je u Rusiji najbolje i imaćemo kraticu kojom će stizati svi oni koji nam ovdje trebaju“, naglasio je Kusturica.\nOn je istakao da će saradnja između Republike Srpske i Rusije početi proslavom obeležavanja pobede nad fašizmom u Moskvi. Prema njegovim rečima, tada će u Andrićgradu snagama Ruskog doma i Andrićevog instituta biti postavljen ogroman ekran na kojem će se prikazivati vojna parada i obeležavanje 70 godina od pobede nad fašizmom.\n„U skorijem periodu biće još projekata koji će potvrditi ideju ne samo da smo braća nego da postoji i potreba da razmenjujemo projekte iz oblasti kulture, te da će oni biti nezaustavljivi u budućnosti“, rekao je Kusturica.\nDirektorka Ruskog doma u Beogradu Nadežda Kuščenkova kaže da je danas formalizovana saradnja sa Andrićevim institutom i sa njegovim direktorom Emirom Kusturicom.\n„Imamo ambiciozne planove iz kulture, umetnosti i svih stvaralačkih oblasti. Saradnja će biti realizovana i u Beogradu i u Andrićgradu“, istakla je Kuščenkova.\nOna je rekla da je planirano da u skorije vrijeme bude pokrenuta saradnja u oblasti obrazovanja, u okviru fakulteta i instituta.\n„Zajednički planiramo da obeležimo i 70 godina pobede nad fašizmom i druge impozantne akcije.\nRuska Federacija će izdvojiti sredstva za stipendije, koja će omogućiti građanima Srbije i Republike Srpske da se školuju u Rusiji“, istakla je Kuščenkova.\nKodirektor Srpsko-ruskog centra za humanitarna prava u Nišu Viktor Safjanov kaže da su napori ujedinjeni u ostvarenju zajedničkih ciljeva.\n„U narednom periodu izvršavaćemo tačke koje su navedene u ugovoru. Radićemo na tome da ujedinimo stvaralačke napore srpskog i ruskog naroda“, rekao je Safjanov.\nPrevodjenje - RUSKI JEZIK


Žene iz Sombora i okoline osnažene u veštinama prezentovanja – Onasnazivanje\nŽene iz Sombora i okoline osnažene u veštinama prezentovanja\nU okviru „ONAsnaži vanja“, projekta Fonda B92, 28. i 29. septembra u prostorijama „Agroinstituta“ Sombor održan je trening iz prezentacionih veština za žene sa teritorije Zapadne Bačke. Devet žena iz Stanišića, Prigrevice, Kljajićeva i Sombora imalo je priliku da na dvodnevnoj obuci nauči osnovne tehnike prezentacije kao i da ono što su naučile primeni na sopstvenoj prezentaciji na temu po sopstvenom izboru.\nCilj radionice je upoznavanje učesnica sa načinima na koje mogu da iskoriste svoja znanja i veštine kao i načinima na koje mogu da prenesu poruku koja će ostaviti jak utisak. Polaznice obuke su imale priliku da nauče kako da eliminišu svoje slabosti i istaknu prednosti, kako da porade na samopouzdanju i uspešno izađu na kraj sa komentarima i pitanjima sagovornika.\nDrugi dan obuke bio je rezervisan za izvođenje samih prezentacija.Prezentovanje svake učesnice se snimalo kamerom, a potom su polaznice zajedno sa predavačima pregledale snimke, te razgovaraleo dobrim i lošim stranama snimljenih prezentacija. Posebna pažnja je posvećena tehnikama poput govora tela, odgovarajućoj visini tona, uspostavljanju komunikacije sa publikom i targetiranju njihovih interesovanja.\nTrening prezentacionih veština projektu su donirali predstavnici kompanije Ernst&Young -najveći provajder profesionalnih usluga u Srbiji koji svojim klijentima pruža brojne usluge u različitim industrijskim sektorima i oblastima poslovanja.\n„Agroinstitut“ iz Sombora, Udruženje žena „Udahni život“ iz Stanišića i Udruženje žena „Panonske vile“ iz Prigrevice pružili su logističku podršku održavanju radionice.\nOvaj trening je još jedna u nizu obuka koje se organizuju u okviru projekta „ONAsnaživanje“ Fonda B92, a kao i prethodni, bio je namenjen ženama koje su preživele nasilje ili ekonomski ugroženim ženama.\nPartneri projekta su Centar za socijalni rad Sombor i Smart Kolektiv iz Beograda.


Kako je prenosi italijanski "Tutosport", u trku za Milinković-Savića uključio se Totenhem, ekipa koja je ove sezone ostvarila dosta lošije rezultate od očekivanih. Osmo mesto na tabeli Premijer lige i ispadanje u prvom kolu nokaut faze Lige šampiona od Lajpciga, daleko su ispod onoga što su se nadali ljudi iz kluba, ali i navijači.\nEkipu iz severnog dela prestonice Engleske, tokom sezone je preuzeo Žoze Murinjo koji već razmišlja o pojačanjima u letnjem prelaznom roku.\nZa transfer najboljeg fudbalera Lacija, Totenhem mora biti spreman da izdvoji minimum 80 miliona evra, mada kako prenosi "Tutosport", velika je verovatnoća da će iznos obeštećenja biti veći od 100 miliona, s obzirom na to da će Klaudio Lotito, predsednik Lacija pokušati da zadrži Srbina, ali i zbog činjenice da su u igri i Real Madrid i Pari Sen Žermen.\nSa druge strane, Britanci su još ranije govorili o interesovanju "pevaca" za Luku Jovića. Mediji u Španiji nemaju milosti prema srpskom napadaču nakon incidenta posle dolaska u Srbiju, govore da je Zidan definitivno precrtao nekadašnjeg fudbalera Ajntrahta, a Totenhem se dopisao na spisak zainteresovanih klubova.\nI tako bi već od leta, odnosno od nastavka fudbalskih liga širom sveta, u Premijer ligi u jednom klubu mogli da vidimo dva Srbina koja su po specijalizovanom portalu "Transfermarkt" i dvojica najskupljih srpskih igrača. Sergej Milinković Savić je procenjen na 80, a Luka Jović na 40 miliona evra.


Upravljanje digitalnom dokumentacijom - CERAT\nPod pojmom upravljanja digitalnom dokumentacijom podrazumeva se upravljanje elektronskim dokumentima kao i upravljanje elektronskim arhivima. Rešenja Centra za razvoj arhivskih tehnologija sigurno spadaju u najsavremenija na svetu.\nSkup raličitih formata dokumenata na različitim medijima je svakako rezultat poslovnih aktivnosti preduzeća i organizacijama. Ovde se prvenstveno misli na:\nSva ova dokumentacija nalazi se u svom izvornom obliku, i veoma često je nesortirana i neodgovarajuće skladištenja. Otuda i potreba da se upravlja, pre svega arhivom (Records & Informations Management) a zatim i elektronskom dokumentacijom (Documents Management).\nRecords & Informations Management\nDostupan kroz opciju kupovine ili iznajmljivanja software (software as a service) za upravljanje zapisima i informacijama koji CERAT nudi svojim klijentima je najsavremenije rešenje koje je funkcionalno i radi na apsolutno svim platformama i uređajima. Servis omogućava klijentu slanje, primanje i upravljanje svim elektronskim i skeniranim dokumentima.\nOvaj servis kompletira portfolio apsolutnog outsource koncepta DW-a a klijent na taj način dobija kompletnu usllugu, koja je prilagođena potrebama i zahtevima a u skladu je sa korporativnom strategijom.\nJednostavan pristup svim delovima arhive,\nNeograničen broj korisnika može koristiti dokumente u isto vreme,\nMogućnost izrade svih vrsta izveštaja,\nNadzor na pristupom servisu i aktivnostima korisnika,\nDodatna bezbednost dokumenata kroz kreiranje kopija i originala.\nServis za elektronsko upravljanje dokumentacijom predstavlja sistem koji prati celokupan životni ciklus dokumenata – od stvaranja do arhiviranja / uništenja. Ovo je sastavni deo digitalne transformacije svake kompanije koji je prvenstveno namenjen podizanju efektivnosti i profita a smanjenjenju operativnih troškova. Prateći savremene trendove poslovanja CERAT svojim korisnicima nudi najsavremeniji servis za upravljanje dokumentacijom koji je dostupan u InHouse instalaciji kao i kao SaaS rešenje.\nKreiranje logičkih grupa dokumentacije,\nUpravljanje životnim ciklusom dokumenata,\nKreiranje toka upravljanja dokumentaom,\nMogućnost digitalnog potpisivanja,\nMogućnost horiznotalnih / vertikalnih / digitalnih odobrenja,\nRazmena i deljenje dokumentacije,\nKolaboracija više učesnika,\nDefinisanje poslovnih procesa koji se odnose na dokument,\nAutomatizaciju procedura (WorkFlow),\nKreiranje zapisa koji nastaju u radu sa dokumentacijom,\nObaveštenja o događanjima u sistemu.


Kaluđerović: Drago mi je da smo prekinuli negativni niz – Nadlanu.com\nKaluđerović: Drago mi je da smo prekinuli negativni niz\nBEOGRAD, 6. aprila 2011. (Beta) - Strelac jedinog gola na polufinalu fudbalskog kupa Srbije, Andrija Kaluđorević rekao je da mu je drago što je Crvena zvezda prekinula negativni niz poraza od Partizana.\n"Pobeda je veoma bitna, pošto smo konačno prekinuli negativni niz. Bili smo bolji i zasluženo smo pobedili. Šteta što nisam iskoristio šansu u 81. minutu. Sada se okrećemo prvenstvu, ipak je to najvažniji trofej", rekao je Kaluđerović novinarima u Beogradu.\nZvezda je danas pobedila Partizan sa 1:0, ali to nije bilo dovoljno da se dostigne prednost iz prvog meča, u kome su crno-beli slavili sa 2:0.\nKapiten Partizana Mladen Krstajić ocenio je da je ovo bio možda i najgori meč njegovog tima od kada se 2009. godine iz Šalkea vratio u klub iz Humske.\n"U svakoj utakmici moraš da opravdaš prethodno postignuto. Nema lakih mečeva, ali mislim da je ovaj bio najgori od mog povratka u Partizan. Posle dve utakmice sa Zvezdom, ipak, mislim da zasluženo idemo u finale", rekao je Krstajić.\nPartizan će u finalu Kupa Srbije, 11. maja, igrati protiv Vojvodine koja je u dva meča bila bolja od Slobode Sevojno.


U Poslovnoj zoni „Zenica 1“ prodato devet parcela za nova radna mjesta\nNa posljednjoj sjednici Gradskog vijeća Zenica, vijećnici su upoznati o provodenom postupku javnog nadmetanja radi prodaje neizgrađenog građevinskog zemljišta u Poslovnoj zoni „Zenica 1“. Prema izvještaju Komisije za provođenje postupaka javnih konkursa - nadmetanja (licitacija) za raspolaganje neizgrađenim građevinskim zemljištem u vlasništvu Grada Zenica u 2020. godini u Poslovnoj zoni „Zenica 1“ prodato je devet parcela.\nGrad Zenica od prodaje ovih devet zemljišta prihodovao je 1.318.730,90 KM, a površina najveće prodate parcele iznosi 4.811 metara kvadratnih. Osim prodaje i prihoda za budžet Grada, a nakon što dođe do izgradnje objekata na parcelama, na ovaj način doći će i do otvaranja novih radnih mjesta, što i jeste primarni cilj Gradske uprave na čelu sa gradonačelnikom Fuadom Kasumovićem.\nInače, trenutno u Poslovnoj zoni „Zenica 1“ posluju 103 privredna subjekta sa oko 1.350 zaposlenih, a ovaj broj bit će povećan nakon što se na posljednjim prodatim parcelama izgrade i stave u funkciju objekti.\nPodsjetimo, u razvijanje i modernizaciju Poslovne zone „Zenica 1“ u prethodne tri i po godina utrošeno je 1,53 miliona KM što je rezultiralo izgradnjom 412 metara puta sa infrastrukturom, 1.825 metra vodovodnih instalacija, 1.855 metara kanalizacijskih instalacija, urađen je sistem videonadzora, te rekonstrukcija javne rasvjete koja je obuhvatila postavljanje 123 LED svjetiljke.\nZahvaljujući stalnim ulaganjima, Poslovnu zonu „Zenica 1“ prepoznali su brojni privrednici zbog čega je za kratko vrijeme postala mali grad preduzeća. Površina Poslovne zone „Zenica 1“ je 33,64 hektara. Ukupni prihodi u periodu 2017. - 2020. godina su 4,08 miliona KM, a 610.000 KM prihodovano je transferima i donacijama.


Prenosivi studio za Reutersove novinare\nMedijska kuća Thompson Reuters najavila je da će svojim novinarima širom svijeta podijeliti prenosive "multimedijalne studije".\nAP reaguje na finansijsku krizu medija\nAssociated Press je na svom godišnjem kongresu najavio niže cijene pretplate i pokretanje sistema zaštite online sadržaja.\nEU: kakva je budućnost štampanih medija?\nEuropska komisija je od novinske industrije zatražila izvještaje o trenutnom stanju i budućnosti štampanih medija u Europi.\nPokrenut online servis za izdavanje časopisa\nHewlett-Packard je pokrenuo online servis koji omogućava jeftino izdavanje sopstvenog časopisa bilo kojem pojedincu ili grupi.\nEuropski štampani mediji u boljoj situaciji od američkih?\nZahvaljujući kreativnim načinima borbe sa ekonomskom krizom i napretkom novih tehnologija, neke europske novine još uvijek uspijevaju izbjeći krizu koja je zahvatila američku štampu.


Poznati fotograf Dejan Milićević imao je više od 140 kilograma, a onda se odlučio da se podvrgne hiruškom zahvatu, smanjenju želuca.\nNakon što je skinuo 20 kilograma, očigledno želi da se na toj kilaži i zadrži, zbog čega se sada zdravo hrani. Naš paparaco uslikao ga je na snimanju jedne emisije, gde je on u pauzama za reklame iz torbe vadio šejk kako bi utolio glad.\nNapitak je, kako smo saznali, napravljen po receptu koji mu je dao doktor. Milićević od toga ne odstupa čak ni kada ima obaveze.\nVIDEO Dejan Milićević otvorio dušu o Svetlani Ceci Ražnatović


Chrome polako napušta Flash Player | PC Press\nChrome polako napušta Flash Player\n24. mart 2019. 25. mart 2019. Milan Živković\nU svitanje interneta, kada su interaktivni sadržaji tek počinjali da budu popularni na web-sajtovima, Adobe Flash Player je bio ključni momenat u razvoju, te je svaki sajt želeo da ga implementira, bilo da se radilo samo o navigaciji, pokretanju video sadržaja, ili kreiranju video igara.\nFlash je danas izgubio na popularnosti, te je Adobe pre nekoliko godina najavio će se sa daljim razvijanjem prestati do kraja 2020. godine. Tako se polako svi okreću od nekadašnje zvezde interneta, te je i Chrome najavio da će od jula onemogućiti pristup svim Flash sajtovima, i da će korisnike obeshrabrivati da zavise od Flash Player-a, i to na glasan i vrlo očigledan način. Google je već ranije najavio da planira da Flash polako iskoreni kada je Chrome u pitanju, tako da je ovo sledeći korak. Chrome trenutno još uvek dozvoljava upotrebu Flash-a, ali je ovaj isključen, pa svaki korisnik mora ručno da ga uključi svaki put kada se pokreće pretraživač. Flash Player će tek sa verzijom Chrome 76 biti potpuno deaktiviran, da bi se polako zaputio u istoriju.\nIz kompanije napominju da će Flash ipak moći da se pokreće i u Chrome-u 76, samo što će biti potreno da se ode u Settings meni da bi se našlo odgovarajuće dugme, što je prilično komplikovano i ni malo očigledno, tako da se Google nada da će se developeri zbog toga vremenom okrenuti ka HTMl5 ili novijim tehnologijama koje će Flash poslati u zasluženu penziju.\nTagovi: Adobe Flash Player, Chrome, Flash Player\n← Sledeći iPhone bi mogao bežično da puni druge uređaje\nThisResumeDoesNotExist.com uz pomoć AI-a generiše nepostojeće biografije →


Flash Automatski Sistemi - Daljinska kontrola upravljanja\nTop 433.92 Mhz radio sistem idealan, visokog kvaliteta proizveden da udovolji potrebama svih sistema, bilo da su oni rezidentalni, komercijalni, industrijski ili objekti sa mnogo korisnika. Elegantnog dizajna, male veličine, proizveden od čvrstih materijala, jednostavan za upotrebu. Odlična kombinacija estetike i funkcije.\nKombinacija dizajna i tehnologije, elegantan, proizveden od specijalnih materijala, ali iznad svega pouzdan. Atomo koristi dinamičan kod koji varira sa svakim impulsom i garantuje maksimalnu sigurnost pri emitovanju signala. Ova daljinska komanda postoji u jednokanalnoj, dvokanalnoj i četvorokanalnoj verziji.\nCame-ov Top 30.900Mhz je daljinska komanda koja je potpuno opremljena sa digitalnim kodom. Ova tehnologija omogućava emitovanje radio koda daljinskom komandom koja menja korišćenje nekog ključa i na taj način pruža ekstra sigurnost i lakoću korišćenja. Između raznovrsnosti modela naćićete i model sa duplim kodom male veličine, mogućnost podešavanja za objekte sa mnogobrojnim korisnicima kao što su stambene zgrade i kuće.\nU samo 12 grama, Came je koncentrisao tehnologiju koja "zna", tehnologiju koja ima u ponudi preko 16 miliona kombinacija kodova, tehnologiju koja ima standardni način višestrukog korišćenja i praktičnost. Kompletna linija sadrži četiri modela raspona od dvokanalnih do osmokanalnih komandi.


Višak radnika i u pančevačkim školama | 013 info\nRaste nezaposlenost u prosveti\nVišak radnika i u pančevačkim školama\nPančevo, Uto, 18/08/2015 - 19:37\nNa zvaničnoj stranici Ministarstva prosvete, nauke i tehnološkog razvoja počele su da se objavljuju liste nastavnog i nenastavnog osoblja koji neće nastaviti sa radom u narednoj školskoj godini.\nU ovom trenutku na spisku se nalazi 64 zaposlenih sa teritorije Pančeva. Od toga je 36 nastavno osoblje osnovnih škola, 23 srednjih i petoro zaposlenih kao nenastavno osoblje u srednjim školama. Listu sa zaposlenima za čijim radom je prestala potreba možete pogledati ovde.\nMeđutim, iz Ministarstva ipak poručuju da ove liste ne predstavljaju liste onih koji gube posao, već onih koji su prvi na spisku zapošljavanja u školama gde postoji potreba za određenim kadrovima.\nOvo je zvanično saopštenje:\n''Liste osoba za čijim je radom prestala potreba delimično ili u potpunosti, bilo ove ili prethodnih godina, a koje su objavljene na sajtu Ministarstva prosvete, nauke i tehnološkog razvoja, nisu liste za otpuštanje, već naprotiv osobe koje se nalaze na listama će imati prednost pri zapošljavanju. To nije lista onih koji čekaju na otpuštanje, već onih koji čekaju na zapošljavanje u nekoj od škola gde postoji potreba za novim radnim mestima.\nListe tehnoloških viškova predviđene su Posebnim kolektivnim ugovorom kao rezultat dogovora sa sindikatima i predstavljaju dodatnu zaštitu prava zaposlenih u prosveti. Prethodnih godina ove liste nisu blagovremeno i na pravi način formirane što je u praksi usporavalo ili onemogućavalo primenu. Na poslednjim razgovorima sa sindikatima, obećano je da će ove liste na vreme biti objavljene kako bi i zaposleni u prosveti i sindikati mogi da provere da li su prava zaposlenih zaštićena. Na ovaj način Ministarstvo prosvete, nauke i tehnološkog razvoja još jedan put potvrđuje da ispunjava ono što je obećano u dogovorima sa sindikatima.''\nnezaposlenost prosveta otpuštanje višak


Kolumne: "Ministar policije preti - građani dođite"\nNajavu Nebojše Stefanovića, ministra policije i potpredsednika Srpske napredne stranke, da će SNS na dan inauguracije Aleksandra Vučića organizovati veliki skup u znak podrške novoizabranom predsedniku, predstavnici organizacija koje su ranije najavile proteste kako bi izrazile bunt protiv tog događaja ocenjuju za Danas kao pretnju ministra.\nOni još intenzivnije pozivaju građane da se odazovu njihovom demonstracijama na dan inauguracije.\nStefanović je medijima rekao da se ne zna tačan dan inauguracije, a da je SNS prijavio skupove za više datuma u junu. "Pozvaćemo građane da nam se pridruže, ali se takođe nadamo da tog dana niko neće praviti kontramitinge. Takve stvari nikome neće doneti ništa dobro, kao što nisu ni ranije, pa upravo zato ni SNS na skupove drugih nije odgovarala kontramitinzima", dodao je Stefanović.\nU pokretu "Sedam zahteva" za Danas kažu da žele da upute sugestiju vladajućoj koaliciji da novac namenjen da se plati ljudima da dođu, radi, kako ističu, simuliranja veće brojnosti onih koji su zadovoljni stanjem u Srbiji, usmeri na konkretne probleme građana.\n- Neki od tih problema su, na primer, opasnost da KBC "Dragiša Mišović" bude ugrožen zbog potencijalnog oduzimanja opreme od strane izvršitelja ili činjenica da teško bolesnoj deci i odraslima život zavisi od SMS poruka-donacija građana, ocenjuju u "Sedam zahteva".\nKomentarišući reči Stefanovića da se ne organizuju kontramitinzi, u ovom pokretu kažu da ta molba, s obzirom na iskustvo, može da se shvati samo kao pretnja.\n- Pozivamo građane da, kad god da inauguracija bude, koliko god kratko vreme za organizovanje bude bilo, na miran način iskažu nezadovoljstvo okupljanjem u isto vreme - kažu predstavnici "Sedam zahteva".\nOni zaključuju da "naši politički protivnici nisu oni koji su egzistencijalno ugroženi ili primorani da prisustvuju mitingu Srpske napredne stranke, već vlast koja građane gura u siromaštvo i neslobodu".\nJelena Anasonović, ispred "Protesta protiv diktature", oštro osuđuje potez vlasti da prikrije datum ceremonije inauguracije, u nadi da izbegne okupljanje građana koji bi da iskažu svoje nezadovoljstvo izbornim procesom i ishodom.\n- Posebno bismo želeli da istaknemo zloupotrebu funkcije Nebojše Stefanovića, koji u ime svoje stranke zakazuje preventivno datume skupa jer ne želi da otkrije tačan dan, ističe sagovornica našeg lista.\nOna napominje da okupljanje "Protesta protiv diktature" nije nikakav kontramiting, kao što Stefanović, kako kaže, pokušava da nametne - već prirodan tok "naše borbe koja je počela 3. aprila, dan nakon predsedničkih izbora".\n- Najavljeni miting podrške Aleksandru Vučiću na dan njegove inauguracije će biti pokazna vežba šta sve gomilanje moći u rukama jednog čoveka može da ostvari. Siguran sam da će, kao i po ko za koji put svi javni resursi i službe biti angažovani da se napravi "spektakularno dešavanje naroda" i tako još jednom pokaže ko je ovde "glavni" - kaže za Danas Dobrica Veselinović iz Inicijative "Ne da(vi)mo Beograd".\nOn podseća "doktora" Stefanovića na slučajeve "protesta" njihovih udruženja kao što su "Daj patku tati" u Novom Sadu, kao i skupove nepostojeće organizacije "Beograd za sve" povodom postavljanja kamena temeljca za kompleks Beograd na vodi, te skupa ispred Skupštine Srbije povodom donošenja Leks specijalisa za Beograd na vodi, kao i grupe za aplaudiranje i skandiranje koja se pojavila na suđenju protiv nedeljnika NIN... "Izgleda da zakon ne važi baš za sve isto, zar ne, ministre?", zaključuje Dobrica Veselinović.\nPreuzimanje, nova vlada, inauguracija\nAleksandar Vučić izjavio je da će dužnost predsednika Republike preuzeti 30. ili 31. maja u skladu sa zakonom, a da će datum održavanja inauguracione svečanosti biti posle 20. juna. Vučić je novinarima, posle predavanja na Fakultetu bezbednosti, rekao da će se sastav nove vlade znati 11, 12. ili 13. juna, jer želi da inauguraciju dočeka sa novom vladom, prenosi FoNet.\nPokret: Vučiću ne potcenjuj građanre\nPokret "Sedam zahteva" saopštio je povodom izjave Aleksandra Vučića da Srpska napredna stranka i Vlada Srbije nemaju nikakve veze sa dešavanjima u KBC Dragiša Mišović da se čudi da se premijer-predsednik nije pojavio zajedno sa Zlatiborom Lončarem da simulira javnosti kako spašava bolnicu iz krize koju su sami izazvali.\n"Zamolili bismo gospodina Vučića da, posle poludecenijske vladavine, ne potcenjuje inteligenciju građana i pokušava da razloge za trenutno katastrofalno stanje u zdravstvu i sferi rada svaljuje na svoje prethodnike – ne zato što oni nisu odgovorni, već zato što je politika koju sprovode ista", piše u saopštenju.\nRadnicima Goše i bilo koje druge fabrike nije potrebno pomagati, to jest izigravati spasioca, već im obezbediti sigurna radna mesta, pristojne zarade i mogućnost da rade bez ucena i gaženja dostojanstva, navodi Pokret "Sedam zahteva".\nSvakome ko je svakodnevno egzistencijalno ugrožen jasna je veza između SNS i lečenja dece putem SMS donacija, ali iskreno verujemo da vladajućoj nomenklaturi, koja je privatizovala državu i podredila je sopstvenim interesima, nije, zaključuje taj pokret.


Crnogorski privrednici na Međunarodnom sajmu preduzetništva u Celju | Analitika - Informativni Portal\nCrnogorski privrednici na Međunarodnom sajmu preduzetništva u Celju\nInvesticiono-razvojni fond, Privredna komora Crne Gore, Ministarstvo ekonomije, Ministarstvo poljoprivrede i ruralnog razvoja i Ministarstvo održivog razvoja i turizma su i ove godine, u periodu od 11.og do 16.og septembra, organizovali nastup crnogorskih privrednika u okviru nacionalnog štanda Crne Gore na Međunarodnom sajmu preduzetništva u Celju (MOS 2018).\nObjavljeno: 11. 09. 2018 - 12:00\nNa ovogodošnjem sajmu, pored učesnika iz zemalja regiona, Evropske Unije i zemalja svijeta, predstaviće se oko 30 uspješnih crnogorskih privrednika sa svojim proizvodima i uslugama i to iz različitih djelatnosti i sektora poslovanja. Tokom šest dana trajanja sajma, crnogorski privrednici će, takođe, intezivno raditi na networkingu i time imati priliku da ostvare nove poslovne kontakte i obezbjede kvalitetnije pozicioniranje domaćih brendova na inostranom tržištu. Međunarodni sajam u Celju kao najveći poslovni događaj u tom dijelu Evrope svake godine okupi više od 1.400 izlagača i preko 120.000 posjetilaca.\nDanas su svečanom otvaranju 51. MOS-a, pored crnogorskih izlagača, prisustvovali predsjednik Odbora direktora IRF-a Zoran Vukčević, predsjednik Privredne komore Crne Gore Vlastimir Golubović i generalni direktor Direktorata za industriju i transformaciju Ministarstva ekonomije Goran Nikolić, koji su tom prilikom sa svojim saradnicima obišli i izlagače iz drugih zemalja.\nPredsjednik Odbora direktora IRF-a, Zoran Vukčević, je izrazio zadovoljstvo što već treću godinu zaredom crnogorski privrednici učestvuju na Celjskom sajmu - „Treći put da učestvujemo na sajmu i ovo je prilika da se crnogorski preduzetnici upoznaju sa preduzetnicima iz Slovenije i iz Evrope i da na taj način pokušaju da razmijene svoje informacije i to je, zapravo, šansa za uspostavljanje nekih novih kontakata i mogućnosti da svoje proizvode plasiraju u neke druge države. Isto tako, to je šansa da zajedno mogu realizovati neke zajedničke projekte iz raznih oblasti koje su prije svega od interesa i za jedne i za druge“.\nIspred Privredne komore Crne Gore predsjednik te institucije, Vlastimir Golubović, naveo je da su kao institucija imali želju da ove godine organizovano sa crnogorskim proizvođačima – izlagačima podrže sajam preduzetništva u Celju. Pored podrške crnogorskim izlagačima na sajmu, g-din Golubović je dodao – „Imaćemo susrete sa našim kolegama iz Obrtničke komore, tako da se radujem da vidim ovako jednu lijepu manifestaciju koja se održava na sajmu. Inače želimo da ove dobre ekonomske odnose, a i političke, koje imaju ove dvije države podržimo, da zapravo unapređujemo naše ekonomske odnose i posebno pokušamo povećati našu robnu razmjenu. Broj turista iz Slovenije koji posjećuje Crnu Goru je iz godine u godinu veći, investicije iz Slovenije su značajne, od 2006. godine kada je Crna Gora postala nezavisna država do danas iz Slovenije je investirano oko 350 mil eura, tako da su u Crnog Gori prisutna slovenačka preduzeća, banke iz Slovenije i finansijske organizacije“.\nGeneralni direktor Direktorata za industriju i transformaciju Ministarstva ekonomije, Goran Nikolić, je svakako ispred crnogorske delegacije poželio svim izlagačima sa nacionalnog štanda Crne Gore da ostvare neke nove biznis ideje i istakao značaj razvoja sektora MSP-a u Crnoj Gori – „Kod nas u Crnoj Gori razvoj malih i srednjih preduzeća je svakako i prioritet Vlade Crne Gore i to je svakako u fokusu. Zbog toga smo danas na sajmu koji ima tradiciju već 50 godina i jako nam je drago što smo ovdje“.


Ljajić: Bogati smo samo u ljudima, ali ih treba prekvalifikovati\nBeta 11. maja 2018. 14:30\nMinistar trgovine, turizma i telekomunikacija Srbije Rasim Ljajić izjavio je danas da sve zemlje balkana moraju da ubrzaju razvoj i primenu novih tehnologija u privredi da bi uhvatile priključak sa savremenim svetom.\n„Svi mi u regionu volimo da se hvalimo potencijalima, da smo bogati u nekim resursima, a u stvari smo bogati jedino u ljudima“, rekao je Ljajić na Sajmu informacionih tehnologija u Zenici.\nMinistar je istakao da Balkan tri decenije zaostaje za savremenim svetom koji je u „četvrtoj industrijskoj revoluciji“ koja je tehnološka.\n„U nekim sektorima je taj zaostatak manji, negde veći, ali kada govorimo o upotrebi savremenih tehnologija u proizvodnji i stepenu tehnološkog razvoja, to je 30 godina zaostatka. Ne možemo to da stignemo ukoliko pešačimo, moramo da potrčimo da bismo stigli one koji su ispred nas“, ocenio je Ljajić.\nNaveo je da je udeo visoke tehnologije u izvozu Balkana svega oko 4,5 odsto, a u izvozu Madjarske 19 odsto i Češke 23 odsto.\nLjajić je ukazao da uvodjenje nove tehnologije dovodi do gubitka radnih mesta na kratak rok, ali se dugoročno povećava ukupan broj zaposlenih.\nOn je naveo da su tehnološke promene koje su zamenile rutinske poslove u periodu od 1999. godine do 2010. godine dovele do 11 miliona novih radnih mesta širom Evrope, a da će se zahvaljujući uvodjenju tehnologije 5G u Evropi otvoriti dva miliona novih radnih mesta, a u svetu 22 miliona.\n„Učenje, modernizacija, usavršavanje i sticanje novih veština su imperativ ukoliko mislimo da povećamo i našu produktivnost i konkurentnost na medjunarodnom tržištu“, rekao je Ljajić i dodao da je ljudski faktor dominantna karika za to.\n„U turizmu ne možete digitalizovati gostoprimstvo ljudi, srdačnost, prijemčivost“, istakao je Ljajić.


Brnabić: Nije tačno da treba PCR po povratku iz nekih država regiona – Tutinske Novine\nBrnabić: Nije tačno da treba PCR po povratku iz nekih država regiona\nBEOGRAD – Premijerka Srbije Ana Brnabić izjavila je danas da nije tačna vest koju su preneli pojedini mediji da je odlučeno da građani Srbije, pri povratku iz Crne Gore, Albanije, Bugarske, BiH, Severne Makedonije i Mađarske, moraju da imaju PCR test i naglasila da nije menjan režim ulaska u Srbiju.\n“Nije tačna vest, ne znam kako je izvučena vest, ali nismo menjali režim ulaska u Srbiju, tako da naši ljudi uvek mogu da se vrate u svoju zemlju, naši državljani. Oni koji su vakcinisani, odnosno revakcinisani, mogu da uđu bez potvrde o negativnim PCT testu, dakle samo sa potvrdom o revakcinaciji”, rekla je Brnabić za TV Prva.\nKada je u pitanju AstraZeneka dovoljna je jedna doza, ne i revakcinacija.\nKako je navela, negativan PCR za ulazak u Srbiju nije potreban državljanima zemalja “Mini šengena” tj. Severne Makedonije i Albanije, kao i građanima Mađarske i Bugarske, kojima je ta mera ukinuta zbog reciprociteta.\n“Odnosno jer postoji veliki broj građana koji cirkulišu preko granice i kako bi im olakšali poslovanje i žzivot”, rekla je Brnabić i istakla da se na državljane ovih zemalja ne primenjuje ni mera izolacije.\nU Novom Pazaru preminula još dva pacijenta, na liječenju još 163


Tanin: Izborni momentum može da ubrza obnovu dijaloga između Beograda i Prištine - JUGPRESS\nTanin: Izborni momentum može da ubrza obnovu dijaloga između Beograda i Prištine\nPostavio: Jugpress 31 Oktobra, 2019\nMomentum izbora koji su najavili ”najznačajniju promenu” u kosovskoj politici tokom godina mogao bi da obnovi napore na uspostavljanju vladavine prava, otvaranju novih radnih mesta i dijaloga između Prištine i Beograda, kaže šef UNMIK-a Zahir Tani.\nPrevremeni izbori održani 6. oktobra, koji su imali najveći odziv birača od 2010. godine, raspisani su u teškom trenutku unutrašnje političke podele, nesklada u vladajućoj koaliciji i, ”što je najvažnije, javne percepcije o nemogućnosti ispunjavanja obećanja građanima Kosova, ” rekao je Savetu bezbednosti, 31. oktobra, specijalni predstavnik generalnog sekretara i šef UNMIK-a Zahir Tanin.\nOn je primetio da su glasači podržali „nekonvencionalne“ kandidate koji nisu delili istu političku viziju ili prošlost kao prethodni lideri, i izrazio je nadu da će novo rukovodstvo iskoristiti momentum izbora da ispuni izborna obećanja.\n,,Međunarodna zajednica takođe očekuje da novi lideri potvrde svoju posvećenost pregovorima sa Beogradom i osiguraju da prepreke dijalogu budu uklonjene. Trebalo bi uložiti posebne napore kako bi se osiguralo da politička retorika i delovanje doprinose obnavljanju i napretku dijaloga nakon godinu dana zastoja u pregovorima.”\nTanin je rekao da bi bilo koji potencijalni sporazum Beograda i Prištine mogao da bude održiv samo uz lokalno vlasništvo, ali je naglasio potrebu da međunarodna zajednica bude „ujedinjena i čvrsta u svojoj podršci održivom sporazumu“.\nTanin je takođe Savetu bezbednosti saopštio rezultate višemesečne istrage eksperata UN-a, izvan UNMIK-a, koja je obuhvatila razgovore sa više od 50 svedoka i pregled opsežnih fotografija i video dokaza tokom sveobuhvatnih razmatranja događaja od 28. maja, kada su dva službenika UNMIK-a uhapšena od strane kosovske policije tokom policijske akcije širom Kosova. SPGS Tanin je saopštio ključne nalaze istrage, uključujući i podatak da je istraga pokazala da nije bilo dokaza o neispravnom postupanju osoblja UNMIK-a, koje je u trenutku hapšenja bilo na službenoj dužnosti i jasno se identifikovalo kao osoblje UN-a. Istražitelji su takođe utvrdili da postoje „čvrsti dokazi o upotrebi preterane sile od strane kosovske policije“ koja je rezultirala brojnim povredama, uključujući prelome, gubitak sluha i post-traumatski stres i da je policija odvezla i zadržala vozilo UNMIK-a.\n„Upotreba preterane sile, zadiranje u imovinu Misije i nastavak krivičnih postupaka protiv oba člana osoblja predstavljaju očigledno kršenje važećeg zakonskog okvira…Ovakvi postupci su neprihvatljivi i ne bi ih trebalo tolerisati“, izjavio je Tanin.\nTanin je pozvao da se svi krivični postupci protiv službenika UNMIK-a ”odmah prekinu“, ali je istovremeno pohvalio duh saradnje kojim su kosovske vlasti primile zaključke izveštaja tokom nedavnih angažovanja.\n„Sve dok ovo veće održava mandat za međunarodno prisustvo na Kosovu, radujem se radu kosovskih institucija i UNMIK-a, uz potpuno uzajamno poštovanje. Ponosni smo što je UNMIK odigrao centralnu ulogu u formiranju kosovske policije i pravosuđa i nadamo se da je njihova namera da otklone sve nedostatke i da rade u skladu sa međunarodnim normama i standardima.”\nTanin je takođe spomenuo nekoliko dostignuća misije tokom prethodnog izveštajnog perioda, uključujući centar za pravnu pomoć kojeg finansira UNMIK za pružanje pomoći ugroženim grupama, podršku prvom regionalnom skloništu za preživele žrtve rodno zasnovanog nasilja i pokretanje prvog srpsko-albanskog / albansko-srpskog rečnika još od 1984.godine, kao deo šireg i tekućeg programa za prava jezika koji podržava UNMIK.\nTanin je podsetio na obeležavanje 19 godina od usvajanja Rezolucije 1325 o ženama, miru i bezbednosti. Istakao je vrednost rodno inkluzivnih i odgovornih političkih procesa, u skladu sa ovom rezolucijom.\n„Naša misija nastavlja da podržava takve napore kroz konkretne projekte sa ženama liderima i međunarodnim partnerima, uključujući UN Žene i Evropsku uniju“ .\nTanin je na kraju odao priznanje viziji osnivača Ujedinjenih nacija.\n„Budući da se približavamo 75. godišnjici Ujedinjenih nacija, trebalo bi se podsetiti na centralni značaj reči „Mi, Narodi“. Ove prve dve reči naše Povelje podsećaju nas da vitalni rad država u očuvanju međunarodnog mira i bezbednosti može da istraje jedino ako ima uporište u čvrstim društvenim temelji\nNe. 46%, 42 glasova\n42 glasova 46%\n42 glasova - 46% od svih glasova\nDa. 46%, 42 glasova\nUkupno glasalo: 91\nJelena iz Bratmilovce na Ko je dobio novac za medije : Jugoslav Tomić optužio gradonačelnika Leskovca da je dostavio spisak medija koji mogu da “prodju” a komisiju da je radila po tom spisku\nArhive Odaberite mjesec Maj 2020 (488) April 2020 (603) Mart 2020 (676) Februar 2020 (454) Januar 2020 (434) Decembar 2019 (483) Novembar 2019 (479) Oktobar 2019 (519) Septembar 2019 (441) August 2019 (448) Juli 2019 (451) Juni 2019 (389) Maj 2019 (512) April 2019 (472) Mart 2019 (487) Februar 2019 (411) Januar 2019 (461) Decembar 2018 (485) Novembar 2018 (477) Oktobar 2018 (495) Septembar 2018 (455) August 2018 (521) Juli 2018 (495) Juni 2018 (475) Maj 2018 (491) April 2018 (435) Mart 2018 (457) Februar 2018 (376) Januar 2018 (498) Decembar 2017 (463) Novembar 2017 (399) Oktobar 2017 (407) Septembar 2017 (397) August 2017 (402) Juli 2017 (292) Juni 2017 (389) Maj 2017 (383) April 2017 (498) Mart 2017 (522) Februar 2017 (352) Januar 2017 (416) Decembar 2016 (467) Novembar 2016 (469) Oktobar 2016 (344) Septembar 2016 (310) August 2016 (271) Juli 2016 (318) Juni 2016 (330) Maj 2016 (315) April 2016 (420) Mart 2016 (340) Februar 2016 (287) Januar 2016 (282) Decembar 2015 (371) Novembar 2015 (332) Oktobar 2015 (358) Septembar 2015 (314) August 2015 (318) Juli 2015 (308) Juni 2015 (280) Maj 2015 (171)


Ministar zdravlja u Vladi Republike Srbije Zlatibor Lončar i patrijarh Srpske pravoslavne crkve Irinej uputili su danas poziv građanima da se i u narednom periodu, prilikom obeležavanja krsnih slava, pridržavaju svih protivepidemijskih mera u cilju očuvanja javnog zdravlja.\nLončar i patrijarh Irinej su razgovarali u Patrijaršiji, a sastanku je prisustvovao i direktor Klinike za infektivne i tropske bolesti Goran Stevanović.\nMinistar je upoznao patrijarha sa aktuelnom epidemijskom situacijom u zemlji, pri čemu ga je informisao i o pripremljenosti zdravstvenog sistema na novi pik koronavirusa.\nOn je istakao da će zdravstveni radnici i ovoga puta učiniti sve da očuvaju zdravlje građana, ali da je neophodno da se poštuju mere kako bi se epidemija držala pod kontrolom.\nPatrijarh je rekao da SPC i Ministarstvo zdravlja imaju isti cilj, a to je zdravlje i dobrobit građana, koje je pozvao na solidarnost i jedinstvo.\nOn je ukazao na to da su slave događaji koji simbolišu našu duhovnost, baštine tradiciju, okupljaju i čuvaju porodice, a da danas, u vremenu epidemije, imaju i poseban značaj, jer načinom na koji se proslavljaju direktno utiču na očuvanje javnog zdravlja.\nU skladu sa tim, patrijarh i ministar su pozvali građane da se u svakoj situaciji pridržavaju protivepidemijskih mera, a da krsne slave obeleže na način kojim neće ugroziti zdravlje i živote svojih najbližih.


NAUČNO DOKAZANO: Navijači imaju veliki uticaj na igrače!\nHome/ Fudbal/ Domaći fudbal/ Crvena zvezda/NAUČNO DOKAZANO: Navijači imaju veliki uticaj na igrače!\nCrvena zvezdaDomaći fudbalFudbalPartizanStrani fudbalVojvodina\nhotsport.rs 4 weeks ago\nKAo zvanični partner UEFA Lige šampiona, a pred finale tog elitnog takmičenja, Masterkard (Mastercard) je poručio istraživanje o uticaju navijača na igru.\nSLIKA GOVORI SVE: Evo šta je Inijesta sve doneo Barseloni!\nKako se navodi u sopštenju, fudbaler koji sluša navijačke pesme i gleda podršku sa tribina ima veću efikasnost igre za osam odsto, dok gledanje pozitivnih izraza lica, kao što su osmesi, poboljšava učinak igre za 12 odsto. Kada se sabere uticaj na svih 11 igrača na terenu, to je kao da imate još jednog fudbalera u igri.\nPrva evropska studija ove vrste otkrila je i da se prema načinu na koji proslavljaju dobru igru, može zaključiti da li igrači igraju u timu koji pobedjuje ili gubi, pa ako vidite igrača koji širi obe ruke, 82 odsto su šanse da igra za pobednički tim. Kako piše, 79 odsto igrača koji pokazuju pesnice obema rukama nalaze se u pobedničkom timu, a 77 odsto igrača koji udaraju u grudi nakon postizanja gola nalazi se u pobedničkom timu.\nOsim toga, podaci su pokazali da timovi koji slave zagrljajima, „bacanjem koske“ i na neki drugi način koji uključuje fizički kontakt, imaju 50 odsto veće šanse za pobedu. Sa druge strane, odsustvo slavlja je najgore slavlje, pa je 49 odsto takvih igrača član tima koji gubi.\nU finalu Lige šampiona, u subotu od 20.45 u Kijevu igraće branilac titule Real Madrid i Liverpul.\nSportski psiholog i autor studije Bredli Buš, koji je jedan od vodećih stručnjaka u polju promenjene sportske psihologije, posavetovao je ljubitelje sporta kako da postanu neprocenjivi navijači, rekavši da, izmedju ostalog, budu glasni i ponosni, pošto takva podrška može da podstakne njihovu ekipu da se potrudi za još sedam odsto. On je rekao navijačima da na utakmicama uvek nose boje svog kluba.\n– Pevajte bez prestanka – što više, to bolje jer tako pomažete da se održi dobra atmosfera igranja. Iskažite svoju podršku, transparenti, zastave i plakati su jasni vizuelni pokazatelj ogromne podrške i poboljšavaju igru fudbalera za osam odsto. Osmeh – nada, ponos i sreća su odlični motivatori, a to za rezultat može da ima čak 12 odsto veći intenzitet igre fudbalera, rekao je on.\nGOTOVO JE: STIGLO NAJVEĆE pojačanje na Marakanu!\nLUČANI SE NE PREDAJU: UZIMAJU Zvezdi BODOVE!?\nSVET JE U ŠOKU: NAJGORA SEZONA Kristijana Ronalda!?\nKOKEZA OTKRIO: Evo KADA će se znati ko će VODITI reprezentaciju Srbije na Mundijal\nNOVAJLIJA: Čukarički doveo PRVO pojačanje!


Stranačka antikorupcijska tela\nDatum kreiranja: utorak, 23 januar 2018\nUloga političkih stranaka u borbi protiv korupcije je politička. Kada su na vlasti, predstavnici stranaka treba da predlažu antikorupcijske mere i sprovode antikorupcijske zakone. Kada su u opoziciji, treba da se bore protiv unošenja normi koje pogoduju korupciji i da se što više koriste mehanizmima za držanje vlasti odgovornom (npr. poslanička pitanja, pokretanje postupaka za razrešenje).\nZato bi u doba izborne kampanje trebalo pred birače izneti jasne i detaljne planove kandidata i stranaka koje će ostvarivati ako dobiju pirliku. Međutim, u Srbiji nije retkost da se stranke, pogotovo u doba predizbornih kampanja, opredeljuju i za druge korake, preuzimajući na sebe deo posla koji bi u redovnom toku stvari obavljali represivni državni organi. Tako, još od doba kada je došla na vlast, iako ima svoje predstavnike u ključnim državnim organima, SNS na sajtu ima i poziv građanima da dostave „korisne informacije koje mogu pomoći borbi protiv korupcije“.\nNedavno se opoziciona DS oglasila saopštenjem o formiranju „antikorupcijskog tima“. Ova inicijativa je direktno vezana za beogradske lokalne izbore, što se vidi i po tome što će članovi tog tima da se bave „ogromnim mahinacijama aktuelne gradske vlasti“ i da „podnose krivične prijave protiv umešanih“. Pošto svako može da podnese krivičnu prijavu, nema pravne prepreke da to učine ni političke stranke. Štaviše, ako već politička stranka već tvrdi da je vlast kriminalna, onda je bolje da svoje tvrdnje konkretizuje i izloži ih mogućnosti provere, nego da samo etiketira. Međutim, kako se korišćenje ovog pravnog sredstva ne bi zloupotrebilo kao puko oruđe političke borbe, bilo bi primerenije da se ova vrsta antikorupcijskog delovanja odvija kontinuirano, a ne u predizborno doba. Naravno, daleko je poželjnija situacija u kojoj političke stranke (ni vladajuće, ni opozicione) ne rade posao koji je zadatak javnog tužioca.